Το παιδί: Συνταγή για πάρτι...\nΌπως όλες οι αξιοπρεπείς ελληνικές οικογένειες με παιδάκι αρχίσαμε να δίνουμε το παρόν σε παιδικά πάρτι φίλων και οικογένειας και όπως πάντα εγώ μπήκα σε σκέψεις, άλλοτε ακριβώς την στιγμή που συνέβαιναν τα γεγονότα και άλλοτε το βράδυ αφού ο Δημήτρης έπεφτε για ύπνο....\nΌλες τις φορές η αρχική μου σκέψη ήταν "για ποιον γίνεται τελικά ένα παιδικό πάρτι;"\nΑλλά ας πάρουμε λίγο τα πράγματα με τη σειρά. Για να έχει νόημα ένα παιδικό πάρτι πρέπει το παιδί να είναι σε ηλικία που να μπορούμε να συζητήσουμε μαζί του τις λεπτομέρειες. (Για να μην παρεξηγηθούμε ως "πάρτι" έχω στο μυαλό μου αυτό που έχετε και εσείς, κόσμος, μουσική, στολισμός και γενικά γιορτή που ακούγεται και φαίνεται.) Δηλαδή γύρω στα 4. Και τι γίνεται πριν; Το παιδί δεν θέλει ή δεν πρέπει να γιορτάσει τα γενέθλια του;\nΗ ημέρα που γεννήθηκε ένα παιδί είναι ίσως η σημαντικότερη στιγμή στην ζωή την δική του αλλά και της οικογένειας του. Σαφώς και δεν πρέπει να περάσει απαρατήρητη, αλλά αντίθετα να είναι μια μέρα που θα θυμάται με πολύ χαρά...Σε κάθε ηλικία άλλα πράγματα είναι αυτά που δίνουν χαρά σε ένα παιδί. Αυτόματα λοιπόν απαντάμε στο ερώτημα "Πότε είναι καιρός να κάνει ένα πάρτι με φίλους; Όταν το να είναι με φίλους το ευχαριστεί και μπορεί να επιλέξει. Πότε συμβαίνει αυτό; Μετά τα 4 με 5 τουλάχιστον!\nΠιο πριν το παιδικό πάρτι (με την έννοια που αναφέραμε παραπάνω) είναι δική μας ανάγκη και μόνο, αυτό δεν είναι κακό απλά ίσως μπορούμε να κάνουμε ένα πάρτι βόμβα για τα δικά μας γενέθλια και όχι για του παιδιού.\nΠαρατηρώντας διαφορετικά πάρτι (σε παιδότοπο, σε σπίτι, σε εξοχικό) σε ένα κατέληξα στα εξής:\nΤα παιδιά ελάχιστη αλληλεπίδραση είχαν μεταξύ τους και αν είχαν δεν έβγαινε πάντα σε καλό. Τα παιδιά κάτω των 3 δεν μπορούν να παίξουν συνεργατικά.\nΤα χαροποιούσε που έρχονταν κόσμος στο σπίτι και άλλοτε πάλι καθόλου.\nΑν υπήρχε κάποιος να τα απασχολεί αυτό τα κρατούσε ήρεμα και χαρούμενα και ήταν αυτό που τους έδινε χαρά αλλά πάλι δεν είχαν ιδιαίτερη αλληλεπίδραση.\nΌσος περισσότερος κόσμος τόσο το χειρότερο.\nΗ ώρα που έγιναν καταλυτικής σημασίας...το απόγευμα ήταν ότι καλύτερο\nΟ τρόπος που ήταν στημένος ο χώρος επίσης άλλοτε βοήθησε και άλλοτε οδήγησε σε φιάσκο.\nΈχοντας και εγώ παιδί, νομίζω ότι αργά η γρήγορα θα έρθω στο ίδιο δίλημμα, τι να κάνουμε στα γενέθλια του. Στα πρώτα γενέθλια τα πράγματα ήταν εύκολα, η οικογένεια μερικοί φίλοι στο εξοχικό μας, έξω ώστε ο Δημήτρης να μπορεί να ξεκουραστεί όταν έρθει η ώρα. Έστησα και ένα αυτοσχέδιο ράφι με παιχνίδια για τις ηλικίες που θα έρχονταν σπίτι και οι μεγάλοι έψηναν και φάγαμε όλοι μαζί. Γνωρίζοντας το παιδί μου ξέρω ότι του δίνει μεγάλη χαρά να κάθεται σε οικογενειακά τραπέζια και αυτό ήταν που σκέφτηκα ότι θα θυμάται από τα γενέθλια του, ένα μεγάλο τραπέζι με όλη την οικογένεια να του εύχεται και να συζήτα. Κάθισε με μεγάλη ευχαρίστηση. Έφτιαξα και μια αυτοσχέδια τούρτα και αυτό ήταν. Ο Δημήτρης πέρασε καλά ήταν ήρεμος και χαρούμενος. Αυτό μας αρκούσε...Ήταν τα πρώτα του γενέθλια θέλαμε εμείς πολύ να το γιορτάσουμε και έτσι βρήκαμε μια μέση λύση που μας ευχαριστούσε όλους. Ίσως αν πηγαίναμε μια πολύ ωραία βόλτα και σβήναμε την τούρτα του οι τρεις μας κοντά στην θάλασσα που αγαπά να του άρεσε πολύ περισσότερο, δεν θα άρεσε ίσως σε αυτούς που τον αγαπούν πολύ (υπόλοιπη οικογένεια).\nΑν λοιπόν αναρωτιέστε τι θα πρέπει να λάβετε υπόψιν πριν αποφασίσετε για τα γενέθλια του παιδιού είναι, να μερικά που μου έρχονται στο νου...\nΗ ηλικία: κάτω των τριών κρατείστε την γιορτή σε στενό οικογενειακό περιβάλλον και προσπαθήστε να μην καλέσετε πάνω από 2 παιδιά επιπλέον. Ο χρυσός κανόνας της ηλικίας+2 θα σας βοηθήσει (πχ είναι 3 ετών +2= 5 παιδιά). Αν η άμεση οικογένεια έχει περισσότερα παιδιά επιλέξτε να μην το κάνετε στο σπίτι αλλά σε έναν ανοιχτό χώρο που θα επιλέξετε αναλόγως εποχής. Ένα πάρκο, μια παραλία, μια ωραία παιδική χαρά με παγκάκια θα ήταν ιδανικά. Τα παιδιά απλώνονται βρίσκουν ενδιαφέρον στην φύση και δεν επιβαρύνεται πολύ η ατμόσφαιρα. Μόνο μια πολύ παγωμένη μέρα ή βροχή μπορεί να σας εμποδίσει, κατά τα άλλα καλά ντυμένοι μια χειμωνιάτικη ηλιόλουστη μπορείτε να περάσετε περίφημα. Αν κάτι σας εμποδίζει είναι προτιμότερο να γιορτάσετε πολύ οικογενειακά παρά να κάνετε κάτι υπερβολικό. Αν μείνετε σπίτι φροντίστε την ρουτίνα του παιδιού και σύμφωνα με αυτή οργανώστε το πρόγραμμα. Οι ενήλικες είναι ευέλικτοι τα παιδιά κάτω των 3 όχι και τόσο.\nΑπό τα 4-5 και άνω το παιδί μπορεί να επιλέξει μεταξύ ΔΙΚΩΝ σας προτάσεων τι θα κάνει στα γενέθλια του. Κρατήστε τον έλεγχο της κατάστασης αλλά και των καλεσμένων. Οργανώστε δραστηριότητες που θα τα κρατήσουν ευχάριστα απασχολημένα. Συμμετέχετε και εσείς σε αυτές, το παιδί το θέλει περισσότερο αυτό από το να έρθει κάποιος επαγγελματίας σε αυτή την ηλικία. Αν είστε σπίτι οργανώστε το χρόνο που θα χορέψετε ή θα παίξετε μουσικές καρέκλες και κάντε μια αρχή,μέση και τέλος στο πάρτι. Δεν θα πρέπει να διαρκέσει πάνω από μιάμιση με 2 ώρες.\nΣε μεγαλύτερες ηλικίες μπορείτε να σκεφτείτε μαζί με το παιδί κάτι ξεχωριστό για εκείνη την ημέρα που μπορεί να μην είναι απαραίτητα ένα πάρτι. Όσο μεγαλώνουν τα παιδιά τα πράγματα γίνονται πιο εύκολα αλλά έχουν και περισσότερο νόημα αν τα έχουν αποφασίσει από μόνα τους. Για να φτάσουν όμως να μπορούν να επιλέξουν και να τα εκφράσουν θα πρέπει να τα έχετε προστατεύσει σε μικρότερες ηλικίες...\nΤο μέρος και η διάρκεια, όσο πιο μικρό το παιδί τόσο πιο ελεγχόμενο και το μέρος αλλά και μικρή η διάρκεια (ξεκινώντας από μία ώρα). Αν πρόκειται για στενή οικογενειακή συγκέντρωση δεν χρειάζεται να τους διώξετε αλλά ο 2χρονος εορταζόμενος μπορεί να αποσυρθεί για τον μεσημεριανό του ύπνο (αν το κάνετε Κυριακή πρωί ας πούμε).\nΤο περιβάλλον, έχετε στο νου σας ότι η συγκέντρωση είναι για παιδιά και για μεγάλους, αλλά πρωταρχικά για παιδιά άρα πρέπει ο χώρος να είναι φιλόξενος πρωταρχικά για αυτά. Ζητήστε την βοήθεια των μεγάλων και βάλτε στους στο παιχνίδι, τελικά μπορεί και να τους αρέσει.\nΗ ώρα είναι πολύ σημαντική, το πρωί τα παιδιά είναι ήρεμα και ξεκούραστα και μπορείτε ευκολότερα να οριοθετήσετε την διάρκεια της γιορτής. Νωρίς το απόγευμα επίσης είναι μια καλή ώρα αλλά πάτε προς το τέλος της ημέρας. Αναλόγως με την ηλικία θα ξέρετε και τις αντοχές.\nΗ διαδικασία: βάλτε κάποια ορόσημα που θα ορίσουν την αρχή, την μέση και το τέλος της γιορτής ώστε να αποφύγετε την κούραση των παιδιών που δεν θέλουν να τελειώσει αλλά κοιμούνται και όρθια. Το τέλος ας πούμε θα μπορούσε να είναι να συγκεντρωθούν όλοι οι καλεσμένοι και να τραγουδήσουν ένα αγαπημένο τραγούδι του παιδιού και να τους μοιράσετε κάποιο δώρο ή ένα κέρασμα για το σπίτι, ευχαριστώντας τους που ήρθαν στη γιορτή. Κρατείστε την ατμόσφαιρα ζεστή , φιλόξενη και με ήπιους τόνους. Βάλτε πινελιές που να εκφράζουν την δική σας οικογένεια και τις παραδόσεις της και δώστε στην γιορτή του παιδιού σας τον δικό της χαρακτήρα που να έχει νόημα για την δική σας οικογένεια και το δικό σας παιδί. Δεν χρειάζεται όλα τα παιδικά πάρτι να είναι ίδια έτσι δεν είναι;\nΤο λάθος που κάνουμε και ξανακάνουμε είναι πως ξεχνάμε πως αυτή η γιορτή πρέπει να είναι στα μέτρα αυτού που γιορτάζει, που στην συγκεκριμένη περίπτωση είναι το παιδί.\nΔημήτρη σου υπόσχομαι να μην το ξεχάσω!!\nΧαρούμενα γενέθλια λοιπόν!!\nPosted by Dina Nomikou at 7:58 AM\nLabels: ατμοσφαιρα, γενέθλια, Μοντεσσόρι, φιλοξενια


Το Στίγμα των Αριθμών από 08-04 έως 14-04 από τη Μαρία Ζώη | Επικοινωνία 94FM\nΤΟ ΣΤΙΓΜΑ ΤΩΝ ΑΡΙΘΜΩΝ 08/04 – 14/04\nΔΕΥΤΕΡΑ 08/04 – ΚΥΡΙΑΚΗ 14/04\nΘα έχετε μία συστολή για να πείτε ευθέως όλα όσα σκέπτεστε και γενικά σας ενοχλούν. Οι ερωτικές τάσεις είναι πολύ ευνοϊκές για εσάς! Αρκετές οι ερωτικές επανασυνδέσεις όπως και οι ευχάριστες ειδήσεις, ανακοινώσεις και εκπλήξεις προς το τέλος της εβδομάδας. Εστιάστε στην Κυριακή όπου η τύχη θα είναι με το μέρος σας.\nΔΕΥΤΕΡΑ 08/04 ΕΩΣ ΚΥΡΙΑΚΗ 14/04\nΜία αρκετά δύσκολη και απαιτητική εβδομάδα όσον αφορά την διαχείριση των οικονομικών. Δυσκολεύεστε ακόμα και στον έρωτα από την άποψη ότι δεν θέλετε να εκδηλώσετε τα συναισθήματά σας. Οι ελεύθεροι της κατηγορίας φοβούνται να ανοιχτούν και να φλερτάρουν στην διάρκεια του σαββατοκύριακου. Γενικά θα είναι ένα δύσκολο σαββατοκύριακο καθώς δοκιμάζονται οι οικογενειακές σας σχέσεις.\nΓια εσάς ο «ψεύτης» Απρίλης μόνο ψεύτης δεν είναι. Ρίχνει φως σε δύσκολες υποθέσεις και επιτέλους βλέπετε κατάματα την αλήθεια και λέτε τα πράγματα με το όνομά τους. Κατά την διάρκεια του σαββατοκύριακου ακόμα κι αν έχετε αυξημένες κοινωνικές υποχρεώσεις θα νιώσετε τάσεις φυγής και απομόνωσης. Ενώ είστε με κόσμο δηλαδή, θα νιώθετε πιο μόνοι από ποτέ.\nΜε αρκετούς προβληματισμούς, τάσεις απομόνωσης ώστε να βγάλετε άκρη εκτός από συμπεράσματα, ξεκινάει η εβδομάδα. Όαση και «φως στο τούνελ» οι τάσεις της Πέμπτης όπου ανακάμπτετε ψυχολογικά και διεκδικείτε το δίκιο σας, λέτε τα παράπονά σας και γενικά βάζετε τα πράγματα σε μία νέα τάξη και σειρά. Στη διάρκεια του σαββατοκύριακου μπορεί να ζήσετε στιγμές που δεν τις περιμένατε. Μία τάση που έχει δύο (2)αναγνώσεις. Εύχομαι να επικρατήσει η πιο θετική.\nΟ πιο σωστός τρόπος για να διατηρήσετε τα κεκτημένα σας είναι ο εξής: να μην λέτε πολλά και γενικώς να μην αποκαλύπτετε τίποτα για τα σχέδιά σας σε αρνητικούς ανθρώπους που σας περιβάλλουν! Γιατί; Μπορούν να σας «μπλοκάρουν» λέγοντας και αρνητικά σχόλια. Μία τάση που αναμένεται έντονη τις τελευταίες τρεις (3) ημέρες της εβδομάδας. Προσέξτε ιδιαιτέρως την Παρασκευή, μπορεί να βγείτε έξω από τα ρούχα σας. Στις αρχές της εβδομάδας περνάτε καλά με αγαπημένους φίλους οι οποίοι θα σας κάνουν να ξεχάσετε τις οικονομικές σας έγνοιες.\nΑυξημένη η κοινωνική σας δραστηριότητα αλλά και οι επαγγελματικές σας υποχρεώσεις αυτή την εβδομάδα. Η οποία αναμένεται να είναι απαιτητική, από την άποψη ότι έχετε να δώσετε λύσεις σε πολλά θέματα! Γι’ αυτόν ακριβώς τον λόγο, στη διάρκεια του σαββατοκύριακου θα θέλετε να ασχοληθείτε με το σπίτι σας, την οικογένειά σας, χαλαρά δηλαδή.\nΓια τους περισσότερους της κατηγορίας θα είναι μία έντονη από άποψη επικοινωνίας εβδομάδα με αρκετές συζητήσεις, μέσα από τις οποίες προσπαθείτε να δώσετε λύσεις. Η Κυριακή είναι ιδανική ημέρα για συζήτηση και επίλυση σημαντικών σας θεμάτων ακόμα και να πάρετε αποφάσεις. Οι αλλαγές στην ερωτική σας ζωή είναι πλέον εμφανής.\nΚαλύτερη επικοινωνία και περισσότερη ρομαντική νότα σε αυτήν οι ημέρες έως και την Παρασκευή. Στη διάρκεια του σαββατοκύριακου κάνετε τον απολογισμό σας και παίρνετε αποφάσεις. Δεν είναι κακή ιδέα να δείτε τα πράγματα πιο ρεαλιστικά.\nΊσως το πιο δύσκολο κομμάτι του μήνα για εσάς. Προβληματική επικοινωνία, μισόλογα, αναπάντητα ερωτήματα και διαφορετικές απόψεις να διχάζουν κάθε απόπειρα διαλόγου. Ευτυχώς το σαββατοκύριακο παίρνετε τα πάνω σας, βρίσκετε τη δύναμη και το κουράγιο να αντιμετωπίσετε την αλήθεια κατάματα μιλώντας ευθέως για όλα όσα σας απασχολούν. Θυμηθείτε όμως πως άλλο η ευθύτητα και άλλο η αγένεια. Προσέξτε μήπως το παρακάνετε!\nΜε καλύτερη διάθεση λοιπόν και ανεβασμένη ψυχολογία σας βρίσκει το ξεκίνημα της εβδομάδας. Παίρνετε πρωτοβουλίες και γίνεστε πιο διπλωματικοί και ευέλικτοι. Αποφύγετε την Παρασκευή να κλείσετε συμφωνίες, να κάνετε επαγγελματικές συναντήσεις και σοβαρές συζητήσεις καθώς δεν θα έρθουν τα πράγματα όπως τα περιμένετε. Το σαββατοκύριακο οι αριθμοί σας θέλουν δογματικούς, ισχυρογνώμονες και επικριτικούς ακόμα και σε αγαπημένα σας πρόσωπα.\nΤι κι αν τα οικονομικά σας χρειάζονται προσοχή; Έχετε μεγάλη εύνοια στον έρωτα. Φλερτάρετε, επανασυνδέεστε και εντυπωσιάζετε το πρόσωπο που σας ενδιαφέρει. Προσπαθήστε να μην παρασυρθείτε στα εξής: να ξοδέψετε αλόγιστα χρήματα και να εμπλακείτε σε λόγια και κουτσομπολιά που θα σας εκθέσουν.\nΤο «ροζ σύννεφο» εννοείται πως μεγαλώνει για εσάς. Από ερωτικής άποψης είναι μία σημαντική εβδομάδα καθότι ενδέχεται να γνωρίσετε τον μεγάλο έρωτα. Προσέξτε την διαχείριση των οικονομικών σας τις τελευταίες τρεις (3) ημέρες της εβδομάδας.


Βασιλακόπουλου: «4η δόση για όλους από τον επόμενο μήνα. Ξανάρχισε μεγάλη έξαρση κρουσμάτων»\nΑρχική σελίδαΥγείαΒασιλακόπουλου: «4η δόση για όλους από τον επόμενο μήνα. Ξανάρχισε μεγάλη έξαρση κρουσμάτων»\n#σχόλιο της σελίδας μας...πραγματικά μένουμε εκπλήττει με τα γεγονότα που αρχίζουν και εξελίσσονται πλέον αποκλειστικά στην Ελλάδα.\nΕνώ στην Ευρώπη έχουν καταργήσει τα πιστοποιητικά εμβολιασμού (Αγγλία , Γαλλία , Σκωτία , Δανία κ.α.) και στη Γερμανία από 24/3 ... εδώ βγάζουμε τον (πλέον είναι δόκιμος ο όρος ΠΛΑΣΙΕ των εμβολίων) Βασιλακόπουλο και με ύφος 100 καρδιναλίων μας κουνάει το δάχτυλο και λέει οτί πρέπει να γίνει και η 4η δόση για όλους.Πόσο ακόμα θα αφήνουμε τον κάθε Βασιλακόπουλο να λέει τις ανακρίβειες του ( για να μην πω τα ψέματα του ) και να κρύβετε πίσω από το ακαταδίωκτο!\nΗ 4η δόση του εμβολίου είναι αναγκαία, υπογράμμισε ο Θεόδωρος Βασιλακόπουλος, μιλώντας στο Mega, τονίζοντας πως αρχικά θα εγκριθεί, ίσως και τον επόμενο μήνα, για τους πολίτες άνω των 60 ετών.\nΌπως επεσήμανε “τρεις με τέσσερις μήνες μετά την 3η δόση, έχεις περίπου 40-50% πιθανότητα να νοσήσεις, αλλά εάν νοσήσεις, έχεις περί το 15% πιθανότητες να νοσήσεις βαριά και να πας στο νοσοκομείο» και πρόσθεσε ότι «τον τελευταίο καιρό ένα μεγάλο πρόβλημα που υπήρξε ήταν ότι εξαιτίας του πολέμου, υπήρξε η ακρίβεια και σε συνδυασμό με την άρση της υποχρεωτικότητας της μάσκας σε εξωτερικούς χώρους, δόθηκε το λάθος σήμα στους συμπολίτες μας ότι η πανδημία τελείωσε. Σε μεγάλα ποσοστά στη χώρα έχουμε το υποστέλεχος της όμικρον, την όμικρον 2 και έξαρση κρουσμάτων”.\nΣχετικά με το ενδεχόμενο πέμπτου κύματος, ο Θεόδωρος Βασιλακόπουλος σημείωσε “δε νομίζω ότι θα πάμε σε κλασικό 5ο κύμα, για πολλούς λόγους, αρχικά λόγω αύξησης θερμοκρασίας και ταυτόχρονα στη χώρα αποκτούμε ανοσία πληθυσμιακή, αλλά όχι με τον ιδανικό τρόπο. Δεν πείθουμε τους ανθρώπους να πάμε να εμβολιαστούν».


Πως τις πετσόκοψες έτσι!\nPosted 13/05/2022 11:33 πμ.\nΗ δαμόκλειος σπάθη έπεσε για πολλές σειρές μιας και τα CW, NBC και CBS ανακοίνωσαν αυτές που δεν θα συνεχιστούν την τηλεοπτική σεζόν 2022-2023.\nΝα υπενθυμίσουμε ότι το κανάλι είχε ακυρώσει στο παρελθόν και τα Batwoman και Legends of Tomorrow.\nΕκτός των ακυρώσεων, τα κανάλια έκαναν γνωστές επιπλέον ανανεώσεις για τη νέα τηλεοπτική σεζόν. Έτσι για το CW, εκτός των πρόωρων ανανεώσεων που έκανε πριν από δύο μήνες, το "All American: Homecoming" ανανεώθηκε για δεύτερη σεζόν. Όσον αφορά το NBC, το κανάλι ανανέωσε τα "American Auto", "Grand Crew" και "Young Rock", τα δύο πρώτα για δεύτερη σεζόν και το τελευταίο για τρίτη σεζόν. Τέλος, το CBS έδωσε εντολή για τρεις νέες δραματικές σειρές, τις "Fire Country", "East New York" και "So Help Me Todd".\nΤο "Fire Country" έρχεται από τον Jerry Bruckheimer και θα επικεντρώνεται στον Bode Donovan (Max Thieriot), έναν φυλακισμένο που γίνεται μέλος του προγράμματος πυροσβεστών για κρατούμενους με αντάλλαγμα μικρότερη ποινή. Το πρόγραμμα θα τον στείλει στην πόλη όπου μεγάλωσε και "τόσο ο ίδιος, όσο και οι άλλοι συγκρατούμενοι θα πρέπει να συνεργαστούν με την ελίτ ομάδα πυροσβεστών για να εξαλείψουν φωτιές σε όλη την περιοχή", όπως μάς λέει η επίσημη σύνοψη. Άλλοι πρωταγωνιστές είναι οι Billy Burke, Kevin Alejandro και Diane Farr, ενώ το σενάριο γράφεται από τους Tony Phelan και Joan Rater.\nΤο "East New York", σύμφωνα με την σύνοψη, επικεντρώνεται στην "Regina Haywood (Amanda Warren), τη νέα διοικήτρια αστυνομίας μιας φτωχής, γειτονιάς της εργατικής τάξης στην ανατολική πλευρά του Μπρούκλιν. Διοικεί μια ποικίλα ομάδα αστυνομικών και ντετέκτιβ, μερικοί εκ των οποίων είναι διστακτικοί ως προς τη χρήση των δημιουργικών της μεθόδων κατά τη διάρκεια ξεσηκωμών και των πρώτων ψηγμάτων ανάπλασης". Άλλοι πρωταγωνιστές είναι οι Jimmy Smits, Ruben Santiago-Hudson, Richard Kind και Kevin Rankin, ενώ το σενάριο γράφεται από τους William Finkelstein και Mike Flynn.\nΓραμμένο από τον Scott Prendergast, το "So Help Me Todd" περιστρέφεται γύρω από "τον ταλαντούχο, αλλά χωρίς φιλοδοξίες ιδιωτικό ντετέκτιβ (Skylar Astin), ο οποίος δέχεται απρόθυμα να δουλέψει για την αυταρχική μητέρα του, Joan (Marcia Gay Harden), μια επιτυχημένη δικηγόρο κλονισμένη από το πρόσφατο διαζύγιό της". Ο Prendergast είναι εκτελεστικός παραγωγός με τους Liz Kruger και Craig Shapiro.\nΣτεναχωρηθήκατε με τις ακυρώσεις; Πείτε μας στα σχόλια. Ρίξτε μια ματιά σε ό,τι φέρουν τα Amazon, ΗΒΟ, Apple TV+, Paramount+ και Netflix τον μήνα που διανύουμε και δείτε τι αξίζει να δείτε από τις σειρές που τελείωσαν τον Απρίλιο. Μείνετε συντονισμένοι στο IGN Greece για περισσότερα νέα από το κινηματογραφικό και τηλεοπτικό τοπίο.


Διαβάστηκε 3060 φορές\n- Φώτη, ο Εθνικός προχωράει κοιτάζοντας για τα καλά προς την Α1…\n- Ποιο είναι το συστατικό της επιτυχίας;\n- Μετά την Ευρώπη Πευκοχωρίου, ακολουθεί ο Φάρος στην έδρα σας…\n- Είσαι τρίτος σκόρερ στο πρωτάθλημα της Α2 και πρώτος στις ασίστ. Μάλιστα, στο τελευταίο παιχνίδι μοίρασες 12.\n- Με τι θα είσαι ευχαριστημένος στο τέλος της χρονιάς;\n- Έχεις αγωνιστεί και στην Α1, αλλά φέτος φαίνεται να απολαμβάνεις το μπάσκετ…\n- Τι είναι αυτό που δε ενοχλεί περισσότερο στην Α1;\n- Σκέφτεσαι τον εαυτό σου να επιστρέφει με τον Εθνικό στην Α1;\nΠερισσότερα σε αυτή την κατηγορία: « Ό. Χατζηνικολάου: «Η νίκη θα είναι υπέρβαση» Α.Νικολοπούλου: «θα δώσουμε τη μάχη μας στο παρκέ» »


Τέχνη-Καλές τέχνες : Γιώργος Δρίβας, Εργαστήριο διλημμάτων\n57η Διεθνής Έκθεση Τέχνης La Biennale di Venezia, Ελληνικό Περίπτερο\nΟ καλλιτέχνης Γιώργος Δρίβας εκπροσωπεί την Ελλάδα στην 57η Διεθνή Έκθεση Τέχνης - La Biennale di Venezia (13 Μαΐου - 26 Νοεμβρίου, 2017) με την βιντεοεγκατάσταση με τίτλο ”Εργαστήριο διλημμάτων” σε επιμέλεια του Ορέστη Ανδρεαδάκη [http://laboratoryofdilemmas.gr/]. Το Εθνικό Μουσείο Σύγχρονης Τέχνης (ΕΜΣΤ) είναι Επίτροπος της εθνικής συμμετοχής. Το έργο επελέγη ανάμεσα από 30 προτάσεις, από μια καλλιτεχνική επιτροπή που ορίστηκε από το Υπουργείο Πολιτισμού και Αθλητισμού.\nΤο ”Εργαστήριο διλημμάτων” είναι μια αφηγηματική εγκατάσταση βασισμένη στην τραγωδία του Αισχύλου ”Ικέτιδες”, η οποία θέτει ένα δίλημμα μεταξύ της σωτηρίας του Ξένου και της διατήρησης της όποιας ασφάλειας του Εγχώριου. Διαπραγματεύεται τα τρέχοντα παγκόσμια κοινωνικοπολιτικά ζητήματα, και ασχολείται με την αγωνία, την απορία και τη σύγχυση ατόμων και κοινωνικών ομάδων όταν καλούνται να διαχειριστούν παρόμοια διλήμματα.\nΟι ”Ικέτιδες”, το μοναδικό σωζόμενο μέρος της χαμένης τετραλογίας του Αισχύλου ”Δαναΐδες”, είναι το πρώτο λογοτεχνικό κείμενο της ιστορίας που θέτει το ζήτημα της δίωξης μιας ομάδας ατόμων που αιτούνται άσυλο. Οι Ικέτιδες φεύγουν από την Αίγυπτο για να αποφύγουν το γάμο με τα πρώτα ξαδέλφια τους και φτάνουν στο Άργος, ζητώντας άσυλο από τον Βασιλιά της Πόλης. Ο Βασιλιάς αντιμετωπίζει τότε ένα δίλημμα. Αν βοηθήσει τις ξένες γυναίκες, κινδυνεύει να προκαλέσει στον λαό του αναταραχή και να οδηγηθεί σε πόλεμο με τους Αιγύπτιους, που θέλουν να πάρουν πίσω τις Ικέτιδες. Αν, όμως δεν τις βοηθήσει παραβαίνει τους θεοφύλακτους νόμους της φιλοξενίας και τις αρχές του Δικαίου και του Ανθρωπισμού, αφήνοντας τις Ικέτιδες στο έλεος των διωκτών τους.\nΤο ”Εργαστήριο διλημμάτων” επικεντρώνεται στο δίλημμα της τραγωδίας μέσα από τα αποσπάσματα ενός ημιτελούς ντοκιμαντέρ ενός επιστημονικού πειράματος.\nΗ καταξιωμένη ηθοποιός Charlotte Rampling έχει πρωταγωνιστικό ρόλο στα βίντεο του ”Εργαστηρίου διλημμάτων”, μαζί με άλλους γνωστούς\nΟ δίγλωσσος κατάλογος της ελληνικής συμμετοχής (ελληνικά-αγγλικά), περιλαμβάνει τα κείμενα:\n- Λυδία Κονιόρδου, Πρόλογος\n- Κατερίνα Κοσκινά, ”Οι συνθήκες εργαστηρίου ως φυτώριο διλημμάτων”\n- Γιώργος Δρίβας/Ορέστης Ανδρεαδάκης, ”Αλληλογραφία εν εξελίξει”\n- Ευγενία Γιαννουρή, ”Εργαστήριο κριτικού ”αναλογισμού”: το πραγματικό στο μικροσκόπιο της σύγχρονης τέχνης”\n- Πέτρος Μπαμπασίκας, ”Μια διακλάδωση, ένα μονοπάτι, μια ταινία”\n- Νίκος Παναγιωτόπουλος, ”Ο σκοταδισμός των φώτων”\n- Δάφνη Βιτάλη, ”Σε αναζήτηση μιας αφήγησης, μεταξύ στατικής και κινούμενης εικόνας”\n- Κρίστιαν Χατζημηνάς, ”Η επιστήμη χωρίς τέχνη είναι επικίνδυνη; Μια απαραίτητη ώσμωση”\nΜαλακό εξώφυλλο • Διαστάσεις: 23x17εκ. • Βάρος: 318γρ. • Συγγρ.: Συλλογικό έργο • Αθήνα • Κατάλογος ελληνικού περιπτέρου στην 57η Μπιενάλε Σύχγρονης Τέχνης της Βενετίας, 13.5-26.11.2017. Επιμελητής έκθεσης: Ορέστης Ανδρεαδάκης. Χαιρετισμός: Λυδία Κονιόρδου, Υπουργός Πολιτισμού & Αθλητισμού. Μέγας χορηγός: Ίδρυμα Ωνάση.\nΗ θεραπεία της τριχόπτωσης\nΜη με πετάς καλύτερα δώσε με


Βρίσκεστε εδώ : Αρχική / Διαβήτης / Θεραπεία / Διαβήτης Κύησης: Διάγνωση, Θεραπεία, Παρακολούθηση\nΔημοσίευση : 04/10/2011\nΒαθμολογία: 3.30 ( 80 ψήφοι)\nΩς διαβήτης κύησης ορίζεται η,συνήθως παροδική, διαταραχή του μεταβολισμού των υδατανθράκων, που εμφανίζεται ή αναγνωρίζεται πρώτη φορά κατά τη διάρκεια της εγκυμοσύνης.\nΑπό παλαιότερα έχει αναγνωριστεί ότι ο διαβήτης κύησης, αν αφεθεί χωρίς θεραπεία, οδηγεί σε αυξημένο ποσοστό νοσηρότητας και περιγεννητικής θνησιμότητας. Έχει επίσης δειχθεί ότι δεν υπάρχει ασφαλές όριο στην τιμή της γλυκόζης και ότι η συχνότητα εμφάνισης των επιπλοκών είναι ανάλογη της αύξησης των τιμών του σακχάρου. Μία κύηση που επιπλέκεται με διαβήτη μπορεί να οδηγήσει σε αποβολή, σε ενδομήτριο θάνατο, σε εκλαμψία και σε δυστοκία λόγω μακροσωμίας του εμβρύου με πιθανό αποτέλεσμα τη μαιευτική παράλυση. Επίσης, το μακρόσωμο νεογνό μπορεί να παρουσιάσει υπογλυκαιμία και υπασβεστιαιμία στο πρώτο 24ωρο της ζωής του. Πολύ σημαντικό επίσης είναι ότι τα μακρόσωμα νεογνά, όπως αποδείχτηκε, έχουν αυξημένη πιθανότητα να εμφανίσουν στην εφηβεία ή στην ενήλικο ζωή μεταβολικό σύνδρομο.\nΟι ορμόνες που παράγονται από τον πλακούντα οδηγούν σε αυξημένη αντίσταση στην ινσουλίνη, η οποία επιτείνεται όσο προχωρά η εγκυμοσύνη. Έτσι έχει επικρατήσει ο διαγνωστικός έλεγχος για διαβήτη κύησης να γίνεται μεταξύ της 24ης και 28ης εβομάδας.\nΠαρόλα αυτά η πρώτη αξιολόγηση του μεταβολισμού των υδατανθράκων πρέπει να γίνεται στον αρχικό εργαστηριακό έλεγχο της εγκύου με τη γλυκόζη νηστείας. Τα φυσιολογικά επίπεδα στην κύηση είναι <95 mg/dl. Αν η τιμή σακχάρου είναι υψηλότερη θα πρέπει:\nα) να γίνει γλυκοζυλιωμένη αιμοσφαιρίνη για την πιθανότητα να προϋπάρχει διαβήτης που έχει διαλάθει\nβ) ακόμη και αν η γλυκοζυλιωμένη αιμοσφαιρίνη είναι φυσιολογική, θα πρέπει να γίνει άμεσα καμπύλη φόρτισης με γλυκόζη για την πιθανότητα πρώιμης έναρξης διαβήτη κύησης.\nΑυτό αφορά κυρίως τις γυναίκες με προδιαβήτη προ της κύησης και είναι πολύ σημαντική η έγκαιρη αναγνώριση και αντιμετώπισή τους, γιατί η υπεργλυχαιμία στο πρώτο τρίμηνο της εγκυμοσύνης αυξάνει τον κίνδυνο εμφάνισης συγγενών ανωμαλιών στο έμβρυο.\nΠαχύσαρκες, πολύτοκες, γυναίκες με διαβήτη κύησης σε προηγούμενη εγκυμοσύνη, γυναίκες με σύνδρομο πολυκυστικών ωοθηκών και έγκυοι άνω των 25 ετών με ισχυρό κληρονομικό ιστορικό για διαβήτη2 έχουν αυξημένες πιθανότητες να παρουσιάσουν διαβήτη κύησης. Σε αυτές τις εγκύους είναι επιβεβλημένος ο έλεγχος. Ως προς τον έλεγχο των υπολοίπων εγκύων δε θεωρείται απραίτητος, αλλά συνιστάται να αξιολογείται ο κίνδυνος από το θεράποντα ιατρό.\nΟ έλεγχος γίνεται με ωριαίο screening test με 50 γρ. γλυκόζης και αν η τιμή σακχάρου την 1η ώρα υπερβεί τα 140 mg/dl, ακολουθεί 3ωρη καμπύλη φόρτισης με 100γρ ή δίωρη με 75 γρ. γλυκόζης. Τα όρια είναι κοινά και για τα 100γρ και για τα 75γρ.\n• Γλυκόζη σε χρόνο 0΄ <95 mg/dl\n• Γλυκόζη σε 1 ώρα <180 mg/dl\n• Γλυκόζη σε 2 ώρες <155 mg/dl\n• Γλυκόζη σε 3 ώρες <140 mg/dl\nΠίνακας 1. Φυσιολογικές τιμές καμπύλης ανοχής γλυκόζης στην κύηση\nΚριτήριο διάγνωσης διαβήτη κύησης θεωρείται η ύπαρξη 2 παθολογικών τιμών στην καμπύλη.\nΟι γυναίκες που πληρούν αυτό το κριτήριο θα πρέπει οπωσδήποτε να παρακολουθούνται μέχρι τον τοκετό από ειδικό διαβητολόγο. Η έγκυος θα πρέπει να είναι συνεπής στον αυτοέλεγχό της, που πρέπει να περιλαμβάνει μέχρι και 6 μετρήσεις την ημέρα: προ- και μετά το πρωινό, προ- και μετά το μεσημεριανό και προ του βραδυνού και προ του ύπνου και να ενημερώνει τον θεράποντα για τα αποτελέσματά του.\nΣκοπός της θεραπείας είναι η επίτευξη και η διατήρηση ευγλυχαιμίας καθόλη τη διάρκεια της κύησης και στον τοκετό. Αυτό είναι ευκολότερο να επιτευχθεί στις γυναίκες με διαβήτη κύησης από ότι σε αυτές με προϋπάρχοντα διαβήτη. Η έγκυος πρέπει να παρακολουθείται στενά αν είναι δυνατόν κάθε 15 ημέρες, με έλεγχο του σωματικού της βάρους και πλήρη κλινική εξέταση. Παράλληλα πρέπει να παρακολουθείται η ανάπτυξη του εμβρύου με κύριο δείκτη για την μακροσωμία την περίμετρο της κοιλίας.\nΟι γλυκαιμικοί στόχοι που προτείνονται είναι :\n• Γλυκόζη νηστείας 70-95 mg/dl\n• 1 ώρα μετά το γεύμα 90-140 mg/dl\n• 2 ώρες μετά το γεύμα 80-120 mg/dl\nΤο αυστηρότερο κριτήριο των 120 mg/dl την 1η ώρα μετά το γεύμα προτείνεται από κάποιους ειδικούς σαν αποτελεσματικότερο στην πρόληψη της εμβρυϊκής μακροσωμίας.\nΑκρογωνιαίος λίθος στη θεραπεία είναι η δίαιτα. Στις παχύσαρκες προτείνεται μέτριος περιορισμός θερμίδων 25 kcal/kg βάρους. Στην έγκυο είναι απαραίτητο να χορηγούνται 3 κύρια γεύματα και 3 ενδιάμεσα σνακς, λόγω της επιταχυνόμενης κέτωσης της εγκυμοσύνης. Πρέπει επίσης να ενθαρρύνεται η ήπια σωματική άσκηση μετά τα κύρια γεύματα και να τονίζεται η συνεισφορά της στην επίτευξη των γλυκαιμικών στόχων.\nΆν δεν επιτυγχάνονται οι γλυκαιμικοί στόχοι προστίθεται ινσουλινοθεραπεία. Στην απόφαση έναρξης της ινσουλινοθεραπείας θα πρέπει να λαμβάνεται σοβαρά υπόψιν και η ανάπτυξη του εμβρύου, γιατί ο πολύ αυστηρός γλυκαιμικός έλεγχος οδηγεί σε ενδομήτρια καθυστέρηση της ανάπτυξης και ελιποβαρή νεογνά τα οποία επίσης έχουν περιγεννητική θνησιμότητα, αλλά και μελλοντικό κίνδυνο για εμφάνιση μεταβολικού συνδρόμου στην ενήλικο ζωή.\nΈγκριση για χορήγηση σε εγκύους έχουν η NPH ( ανθρώπινη πρωταφανική) ως ινσουλίνη μακράς διάρκειας δράσης και η lispro (Humalog) και η aspart (Novorapid) ως ινσουλίνες ταχείας δράσης. Το σχήμα που επιλέγεται εξαρτάται από τις ανάγκες της κάθε εγκύου.\nΌσον αφορά στη χρήση αντιδιαβητικών δισκίων στην κύηση, οι μόνες ουσίες για τις οποίες γνωρίζουμε τη δράση τους στην κύηση είναι οι σουλφονυλουρίες και η μετφορμίνη.\nΟι σουλφονυλουρίες δεν περνούν τον πλακούντα και δεν φαίνεται να προκαλούν συγγενείς ανωμαλίες, αλλά μπορεί να προκαλέσουν επικίνδυνες για την εγκυμοσύνη υπογλυκαιμίες.\nΗ δε μετφορμίνη περνά τον πλακούντα και μπορεί να επηρρεάσει το έμβρυο. Μελέτες σε γυναίκες με το σύνδρομο των πολυκυστικών ωοθηκών, που συνέλαβαν ενώ λάμβαναν αγωγή με μετφορμίνη, δεν έδειξαν αυξημένο κίνδυνο τερατογένεσης. Όμως μία μελέτη για τη χορήγηση μετφορμίνης σε εγκύους με διαβήτη κύησης, έδειξε ότι τελικά το 46% των εγκύων χρειάστηκε συμπληρωματική αγωγή με ινσουλίνη προκειμένου να επιτευχθούν οι γλυκαιμικοί στόχοι.\nΜε βάσει αυτά η χρήση αντιδιαβητικών δισκίων στην κύηση δεν επιτρέπεται, γιατί δεν υπάρχουν ακόμα επαρκή στοιχεία για την ασφαλή χορήγησή τους.


Imagine Cup 2010 - Δωρεάν training από τη Microsoft Hellas - Venus AUEB Forum\nImagine Cup 2010 - Δωρεάν training από τη Microsoft Hellas\nPost by The Punisher » Wed Oct 21, 2009 2:10 pm\nΘέλεις να ζήσεις την εμπειρία της δημιουργίας, της υλοποίησης και της παρουσίασης ενός project; Να αποκτήσεις γνώσεις στις τελευταίες τεχνολογίες της αγοράς, νέους φίλους και την δυνατότητα να κερδίσεις ένα ταξίδι στην Πολωνία, ενώ αναπτύσσεις μια εφαρμογή η οποία μπορεί να λύσει ένα σημαντικό προβλήμα της ανθρωπότητας;\nH Microsoft Hellas προσκαλεί φοιτητές προκειμένου να τους εκπαιδεύσει με στόχο την ανάπτυξη μιας εφαρμογής η οποία θα συμβάλλει σε έναν από τους στόχους της χιλιετίας των Ηνωμένων Εθνών. Όσοι φοιτητές επιλεγούν θα έχουν την ευκαιρία να συμμετέχουν σε ένα πρόγραμμα το οποίο διοργανώνεται στα πλαίσια του φοιτητικού διαγωνισμού Imagine Cup 2010, το οποίο περιλαμβάνει:\n1)Τεχνική εκπαίδευση στις τελευταίες τεχνολογίες προγραμματισμού (.NET, Web programming, C#, Database, Silverlight, Maps, WPF, WCF κ.λ.π.)\n2)Εκπαίδευση στην δημιουργία business plan και στην πραγματοποίηση παρουσιάσεων\n3)Συμμετοχή σε ομάδα ανάπτυξης λύσης λογισμικού (εως 4 άτομα ανά ομάδα)\n5)Συμμετοχή στους ελληνικούς τελικούς του διαγωνισμού Imagine Cup, ο νικητής του οποίου θα εκπροσωπήσει την χώρα μας στα παγκόσμια τελικά στην Πολωνία, το καλοκαίρι του 2010.\nΣτο πρόγραμμα θα επιλεγούν φοιτητές οι οποίοι έχουν πάθος με τον προγραμματισμό και διάθεση να μάθουν, να συνεργαστούν και να\nπρογραμματίσουν, ανεξαρτήτως σχολής/ιδρύματος και βαθμολογίας. Η συμμετοχή είναι δωρεάν και θα επιλεγούν έως και 25 φοιτητές, οι οποίοι στο τέλος του προγράμματος θα λάβουν πιστοποιητικό συμμετοχής από την Microsoft.\nΣημαντικό: Για να μπορείτε να συμμετάσχετε στη διαδικασία αξιολόγησης, θα πρέπει να έχετε εγγραφεί στο Imagine Cup 2010 και να έχετε επιλέξει την κατηγορία "Software Design". Μπορείτε να εγγραφείτε στο http://www.imaginecup.com/\nΕάν ενδιαφέρεσαι να δηλώσεις συμμετοχή στην εκπαίδευση:\n1. Μπες στο http://www.imaginecup.com/, ολοκλήρωσε τη διαδικασία εγγραφής, και επέλεξε να διαγωνιστείς στην κατηγορία Software Design.\nΔυστυχώς δεν θα μπορέσουμε να κάνουμε δεκτές αιτήσεις από e-mail που δεν έχουνε εγγραφεί στο Imagine Cup και δεν έχουνε επιλέξει την κατηγορία Software Design.\n2. Στείλε ένα σύντομο βιογραφικό σου στο mshic@microsoft.com - με τίτλο «Imagine Cup Training» - με πληροφορίες σχετικά με την εμπειρία σου στον προγραμματισμό σε οποιαδήποτε γλώσσα ή πλατφόρμα, καθώς και το username με το οποίο έχεις γραφτεί στο\nΤελευταία ημέρα για την εκδήλωση ενδιαφέροντος θα είναι η Παρασκευή, 6 Νοεμβρίου 2009, έως τις 17:00.\n3. Λίγες μέρες μετά θα έχεις ενημερωθεί σχετικά με τα αποτελέσματα της επιλογής. Στις 16 Νοεμβρίου ξεκινάμε!\n4. Εαν έχεις απορίες/προτάσεις θα χαρούμε να τις ακούσουμε στον ειδικό χώρο που έχει διαμορφωθεί στο http://www.studentguru.gr/ για αυτό το πρόγραμμα εδώ\nΗ πρώτη συγκέντρωση θα γίνει την Δευτέρα 16 Νοεμβρίου, στο Ελληνικό Κέντρο Καινοτομίας της Microsoft Hellas, Βας. Σοφίας 103, ώρες 2-6 το απόγευμα. Εκεί θα μιλήσουμε για το Imagine Cup 2010, θα σχηματιστούν οι ομάδες και θα υπάρξει ένα brainstorming σχετικά με ιδέες.\nΤο κύριο μέρος των trainings θα πραγματοποιηθεί στις 16-20 Νοεμβρίου και στις 23-26 Νοεμβρίου, ώρες 2-6 το απόγευμα, στο Ελληνικό Κέντρο Καινοτομίας της Microsoft Hellas, Βασ. Σοφίας 103.\nRe: Imagine Cup 2010 - Δωρεάν training από τη Microsoft Hellas\nPost by Ισοβίτης » Sat Oct 31, 2009 3:27 pm\nΈκανα πιο σαφή τον τίτλο. Απέμεινε μόλις μία εβδομάδα!


The Voice of America (VOA): News in Greek, 07-02-14\n Τόνυ Μπλέαρ και Άγκελα Μέρκελ ζητούν διεθνή σύνοδο για το φαινόμενο του θερμοκηπίου\n 'Ιστορική' η συμφωνία αφοπλισμού με τη Βόρειο Κορέα\n Διαβουλεύσεις σε ψήφισμα αποστολής επιπλέον αμερικανικών στρατευμάτων στο Ιράκ\n Μετανάστης από τη Βοσνία σκότωσε 5 άτομα στο Σολτ Λέικ Σίτυ\n 13 χιλιάδες θέσεις εργασίας περικόπτει η αυτοκινητοβιομηχανία Chrysler\n Περίοπτη θέση για την Ακρόπολη στον Κατάλογο Μνημείων Ευρωπαϊκής Κληρονομιάς\nΚατά τις συνομιλίες τους στο Βερολίνο, ο Βρετανός πρωθυπουργός, Τόνυ Μπλέαρ και η Καγκελάριος της Γερμανίας, Άγκελα Μέρκελ, ζήτησαν την πραγματοποίηση διεθνούς συνόδου κορυφής για το φαινόμενο του θερμοκηπίου με στόχο την σύναψη πολιτικής συμφωνίας για το θέμα. Οι δύο ηγέτες δήλωσαν ότι θέλουν συμφωνία έτοιμη προς εξέταση κατά την σύνοδο κορυφής της Ομάδας των 8 τον Ιούνιο.\nΟ κ. Μπλέαρ επεσήμανε ότι ηγέτες χωρών ζητούν απαντήσεις σε περίπλοκες τεχνικές ερωτήσεις για την αλλαγή του κλίματος, συμπεριλαμβανομένων των οικονομικών συνεπειών και του τι θα γίνει μετά την εκπνοή του Πρωτοκόλλου του Κιότο το 2012. Η κ. Μέρκελ δήλωσε ότι το θέμα του φαινομένου του θερμοκηπίου βρίσκεται στην κορυφή της ατζέντας τόσο της Ευρωπαϊκής Ένωσης, όσο και της Ομάδας των 8.\nΟ βοηθός υπουργός Εξωτερικών Κρίστοφερ Χίλ, μετά τις εξαεθνείς συνομιλίες\nΗ Βόρεια Κορέα συμφώνησε την Τρίτη να πάρει μέτρα για τον αφοπλισμό της, προβαίνοντας στο κλείσιμο των πυρηνικών της εγκαταστάσεων μέσα σε 60 μέρες, σε αντάλλαγμα για την παροχή ενεργειακής βοήθειας και άλλων ωφελειών. Ο ανώτερος απεσταλμένος της Κίνας στις εξαεθνείς συνομιλίες από τις οποίες προέκυψε η συμφωνία, είπε ότι η Πιονγιάνγκ πρέπει τώρα να κλείσει το κύριο πυρηνικό της εργοστάσιο στη Γιονμπιόν και να επιτρέψει διεθνείς ελέγχους. Σε αντάλλαγμα, θα λάβει 50.000 τόνους βαρέων καυσίμων. Όταν θα προχωρήσει στην μόνιμη διάλυση όλων των πυρηνικών της εγκαταστάσεων, η Πιονγιάνγκ θα λάβει άλλους 950.000 τόνους καυσίμων.\nΗ αμερικανίδα υπουργός Εξωτερικών Κοντολίζα Ράις χαιρέτησε την ιστορική συμφωνία, λέγοντας ότι αποτελεί καλή αρχή, αλλά όπως και οι άλλοι συμμετέχοντες στις συνομιλίες, πρόσθεσε ότι αυτό δεν είναι το τέλος της διαδικασίας. Η Πιονγιάνγκ ακύρωσε άλλες συμφωνίες που είχε επισυνάψει στο παρελθόν. Ο γενικός γραμματέας των Ηνωμένων ΕΘνών Μπαν Κι Νουν και ο πρόεδρος Μπους είπαν ότι η συμφωνία αυτή αποτελεί το πρώτο βασικό βήμα προς την αποπυρηνικοποίηση της κορεατικής χερσονήσου.\nΣτην Ουάσινγκτον, η βουλή των αντιπροσώπων άρχισε διαβουλεύσεις σχετικά με ψήφισμα αντίθεσης προς το σχέδιο Μπους αποστολής επιπλέον αμερικανικών στρατευμάτων στο Ιράκ. Η πρόεδρος της βουλής Νάνσυ Πελόσι ξεκίνησε την διαδικασία, λέγοντας ότι ο αμερικανικός λαός έχασε την εμπιστοσύνη του προς την πολιτική του προέδρου Μπούς στο Ιράκ και ζητά τώρα νέες κατευθύνσεις. Η Κα Πελόσι τόνισε ότι 4 παλαιότερες αυξήσεις του αριθμού των αμερικανικών στρατευμάτων στη χώρα αυτή, κατέληξαν σε μεγαλύτερο κύκλο βίας. Όπως αναμένεται, η συζήτηση για το μέτρο θα διαρκέσει σχεδόν όλη την εβδομάδα, ενώ η σχετική ψηφοφορία θα διεξαχθεί την Παρασκευή.\nΤο μη δεσμευτικό ψήφισμα εκφράζει αντίθεση προς το σχέδιο του προέδρου Μπούς να στείλει επιπλέον 20,000 Αμερικανούς στρατιώτες στο Ιράκ, αλλά δηλώνει υποστήριξη προς αυτούς που ήδη βρίσκονται εκεί. Ο ηγέτης της μειοψηφίας στη βουλή Τζών Μπένερ χαρακτήρισε το ψήφισμα 'πολιτικό τέχνασμα' και τόνισε ότι κατά την γνώμη του, η μάχη στο Ιράκ αποτελεί μέρος της διεθνούς μάχης κατά της ισλαμικής τρομοκρατίας, που δεν θα πρέπει να εγκαταλείψουν οι ΗΠΑ. Όμως, ο δημοκρατικός βουλευτής Τόμ Λάντος επισήμανε ότι οι ΗΠΑ δεν πολεμούν κατά της τρομοκρατίας στο Ιράκ, αλλά αντίθετα προσπαθούν να διαιτητεύσουν έναν θρησκευτικό εμφύλιο πόλεμο.\nΗ αστυνομία της πόλης Σολτ Λέικ Σίτυ, στη δυτική πολιτεία Γιούτα των ΗΠΑ, έδωσε στη δημοσιότητα τα στοιχεία του ενόπλου ο οποίος πυροβόλησε και σκότωσε 5 άτομα σε εμπορικό κέντρο τη Δευτέρα. Πρόκειται για τον 18χρονο Σολεϊμάν Τάλοβιτς, μετανάστη από τη Βοσνία τον οποίο η αστυνομία πυροβόλησε και σκότωσε. Σύμφωνα με την αστυνομία ο δράστης κρατούσε 2 όπλα και ένα σακίδιο με πυρομαχικά. Το κίνητρα του για την επίθεση δεν έχουν ακόμη εξακριβωθεί.\nΑυτόπτες μάρτυρες αναφέρουν ότι ο Τάλοβιτς μπήκε στο εμπορικό κέντρο ψύχραιμα και επέλεξε τα θύματα που πυροβόλησε στην τύχη. Συνολικά σκότωσε πέντε άτομα και τραυμάτισε τέσσαρα άλλα πριν αντιμετωπίσει τα πυρά των αστυνομικών τα οποία του αφαίρεσαν και την δική του ζωή.\nΗ αμερικανική αυτοκινητοβιομηχανία Κράισλερ ανακοίνωσε την περικοπή περίπου 13 χιλιάδων εργασιακών της θέσεων στα πλαίσια προσπαθειών για την βελτίωση των κερδών της το 2008. Το σχέδιο περικοπής κόστους της εταιρείας περιλαμβάνει επίσης το κλείσιμο εργοστασίου στην πολιτεία του Ντέλαγουερ.\nΣύμφωνα με το σχέδιο θα περικοπούν περίπου 11 χιλιάδες εργασιακές θέσεις στον κατασκευαστικό τομέα μέσα στα επόμενα δύο χρόνια και άλλες 2 χιλιάδες θέσεις διοικητικών υπαλλήλων. Οι περισσότερες περικοπές θα γίνουν στις ΗΠΑ με εξαίρεση δύο χιλιάδες θέσεις εργασίας που θα περικοπούν απ' τα εργοστάσια και τα γραφεία της Κράισλερ στο Καναδά. Η εν λόγω αυτοκινητοβιομηχανία ανακοίνωσε έλλειμμα ενάμισι δισεκατομμυρίου δολαρίων στο τρίτο τρίμηνο του 2006.\nΗ Ακρόπολη θα αναγορευτεί σε πρώτο τη τάξη μνημείο στον Κατάλογο Μνημείων Ευρωπαϊκής Κληρονομιάς που πρόκειται να συνταχθεί από την Ευρωπαϊκή Ένωση. Τη σχετική ανακοίνωση έκανε ο Υπουργός Πολιτισμού κ. Βουλγαράκης μετά την άτυπη συνάντηση των αρμοδίων υπουργών στο Βερολίνο, σημειώνοντας ότι στις 26 Μαρτίου μάλιστα προβλέπεται να αναρτηθεί στην Ακρόπολη η σχετική ένδειξη.\nΣτο άτυπο συμβούλιο που συγκάλεσε η Γερμανική Προεδρία, συζητήθηκε η 'οικονομία του πολιτισμού' που σαν δραστηριότητα και σαν βιομηχανία παράγει υψηλό εισόδημα και θέσεις εργασίας και στην Ευρωπαϊκή Ένωση είναι σχετικά παραμελημένη.\nΟ Έλληνας υπουργός πολιτισμού σχολίασε οτι η νέα πολιτική πολιτισμού βρίσκεται ακόμη στην αρχή της και υπάρχουν πολλές διαφορές μεταξύ των χωρών μελών, καθώς σε ορισμένες τα πολιτιστικά συμφέροντα αφορούν σε βιομηχανίες, όπως είναι ο κινηματογράφος, ενώ σε άλλες, όπως η Ελλάδα, ενδιαφέρονται για την αξιοποίηση της πολιτιστικής τους κληρονομιάς.\nΟ υπό σύνταξη Κατάλογος των Μνημείων Ευρωπαϊκής Κληρονομιάςβείπε ο κ. Βουλγαράκης-ήταν μία πρωτοβουλία της Γαλλίας, της Ισπανίας και της Ουγγαρίας και υποστηρίχθηκε φυσικά από την Ελλάδα, με απώτερο στόχο να ενταχθεί σε ένα πρόγραμμα της Ευρωπαϊκής Ένωσης που θα επιτρέψει την εξεύρεση πόρων για την καλύτερη συντήρηση των μνημείων.\nvoa2html v3.00 run on Thursday, 15 February 2007 - 2:18:20 UTC


Skieuse στη Φωκίωνος Νέγρη, επί Τηλεμάχου διο\nΗ Ελλάδα κρατάει την αναπνοή της: χρειάζονται αλυσίδες για να περάσει κανείς τον περιφερειακό του Λυκαβηττού; Τι όνομα από Ψ θα βρουν να δώσουν στη μεθεπόμενη κακοκαιρία οι μετεωρολόγοι; Θα ανοίξει το κέντρο της Αθήνας που πότε το κλείνει η αστυνομία για την Ανγκελα Μέρκελ, πότε οι καθηγητές των γυμνασίων, πότε αντιμερκελιστές διαδηλωτές και πρέπει να είσαι περισσότερο επιτήδειος για να περάσεις την πλατεία Συντάγματος από το να μπεις σε ξενοδοχείο με περιστρεφόμενη πόρτα;\nl Με τόσα μεγάλα ζητήματα ανοιχτά, κανείς δεν ανησυχεί για τον Πάνο Καμμένο που έχει ανάψει δαυλό πάνω από μπαρουτοβάρελα με κόκκινες γραμμές και απειλεί να γίνει πυροτέχνημα. Αντιθέτως, ανοικτίρμων μαρίδα έχει μαζευτεί γύρω του και φωνάζει «στον αέρα, τινάξου στον αέρα, Πανούλη, μπούλη, να γελάσουμε!».\nΚάνει πως δεν καταλαβαίνει ο καημένος ο βασάλος του Αλέξη Τσίπρα· πρέπει να κανονίσει όλες τις εκκρεμότητες πριν φύγει, κυρίως αυτή με τα 230 εκατομμύρια «αντισταθμιστικά οφέλη» που θα τον δοξάσει. Δεν είναι τζίτζικας να μη νοιάζεται· σαν μυρμηγκάκι δουλεύει να επιδείξει έργο, να είναι εξασφαλισμένος για τους κρύους πολιτικούς χειμώνες και τα γεράματα που έρχονται.\nl Οι αντισταθμιστικές διαδικασίες είναι δύσκολες, ιδίως όταν αλλάζει υπουργός – προκύπτουν ας πούμε «υποβρύχια που γέρνουν» και δεν τα παραλαμβάνει ο επόμενος αν δεν τοποθετηθεί το σωστό αντιστάθμισμα, στην κατάλληλη θέση.\nl Εγώ που δεν είμαι ακόμα πολιτικός και δεν χρειάζομαι δόξα αλλά χρήμα για τους κρύους χειμώνες που έχω μπροστά μου, αγόρασα λαχεία – Κρατικό, Λαϊκό, Εθνικό -, έπαιξα Τζόκερ και Λόττο: παρασάγγες μακριά από οτιδήποτε κέρδιζε. Πήγα στη βασιλόπιτα Γλαυκών και Μπούφων της Αθήνας, των εν Λεκανοπεδίω Απογόνων των Φράγκων Κατακτητών του Μωριά, της undrain brain startup Γλυκιά και Ανόθευτη Κάνναβη – διαμετρικά αντίθετα το κομμάτι μου πάντα από εκεί που βρισκόταν το φλουρί.\nl Ούτε και κανένας άλλος από τη διευρυμένη οικογένεια κέρδισε κάτι – ακόμη και στη δική μας πίτα, στο σπίτι, το νόμισμα έπεσε στο κομμάτι του φτωχού.\nΜε τέτοια ατυχία, πώς να δω άσπρη μέρα; Ακόμη και ελάχιστο το χιόνι που έπεσε στο Αρχιπέλαγος έλιωσε πριν καλά-καλά το δω.\nl Μόλις έφυγαν λοιπόν ο Μπούφος για τη Δράκεια, η Φημονόη για τη φυτεία μας στο Νιοχώρι και η Ιζαμπώ για το Κάστρο να δουν μήπως η Σοφία, ο Τηλέμαχος ή η Υπατία μάς έκαναν ζημιές, εγώ πήρα από την Belle Boulangère, τον φούρνο της γειτονιάς, βασιλόπιτα· κόβω ένα κομμάτι την ημέρα το πρωί με τον καφέ, θέλει δεν θέλει, θα χαμογελάσει η τύχη και σε μένα. Δεν μπορούμε να τα αφήνουμε όλα σε αυτή, πρέπει να φροντίζουμε κιόλας.\n12 ευρώ; Πανάκριβη, είπα όταν την αγόρασα // τα δύο θα τα πάρετε πίσω, έχει δίευρο μέσα για φλουρί – ελληνικής κοπής, μπορεί ο τυχερός να είναι ακόμα τυχερότερος, να είναι από τα ελαττωματικά δίευρα που πουλιούνται 80.000 ευρώ, μου χαμογέλασε η Ομορφη Φουρνάρισσα.\nΕλαττωματικά; Σιγά – επίτηδες τα φτιάχνει έτσι ο Γιάννης Στουρνάρας στο νομισματοκοπείο του Χολαργού. Για να μας κάνει όλους πλούσιους – έχει δίκιο ο Αλέξης Τσίπρας που φοβάται ότι θα ασχοληθεί με την πολιτική.\nl Αλλά και ο πρωθυπουργός, άψογος, κατοχύρωσε την ανωτερότητά μας: ο Ταγίπ Ερντογάν απάγγειλε αιμοβόρο ανθελληνικό λαϊκό τραγούδι, ο δικός μας του απάντησε με Μπρεχτ, για στρατιώτες που μπορούν και σκέπτονται και πρέπει να ανησυχούν οι στρατηγοί – για ψηφοφόρους που σκέπτονται, δεν ανησυχεί καθόλου ούτε αυτός ούτε ο Ερντογάν ούτε άλλος πολιτικός.\nΚαι μια που μιλάμε για τα ελληνοτουρκικά, η καλύτερη είδηση της εβδομάδας είναι ότι η Exxon Mobil δεν βρήκε αέριο στην Κύπρο – που θα πει, ή δεν θα γίνει πόλεμος με την Τουρκία ή δεν θα γίνει για τα πλούτη των ΑΟΖ αλλά για την αγάπη προς την πατρίδα, για την τιμή και τη δόξα. Οπως αρμόζει στις ηρωικές παραδόσεις μας.\nl Η κακή είδηση είναι ότι «Μέρκελ θα λέμε και θα κλαίμε», όπως αποφάνθηκε ο νεοφώτιστος μερκελιστής Νίκος Ξυδάκης, από αυτούς που έγιναν βουλευτές και υπουργοί κραυγάζοντας ομαδικά «Γκόου μπακ μαντάμ Μέρκελ». Φανατικός βέβαια, όπως όλοι οι νεοφώτιστοι – όπως ακόμα και ο Μίκης Θεοδωράκης που αναγνωρίζει το έργο της: «Η Μέρκελ ήρθε να μαζέψει τα αποκαΐδια» παραδέχθηκε – από τις φωτιές που είχε ανάψει η οργάνωσή του ΣΠΙΘΑ στην Αθήνα το 2010-11.\nΗ άλλη κακή είδηση είναι πως σήμερα έφαγα το τελευταίο κομμάτι της βασιλόπιτας – πουθενά φλουρί: αδύνατον να πιστέψω πως είστε τόσο άτυχος! // Μήπως ξεχάσατε να βάλετε το δίευρο; // Μα τι λέτε! Με κατηγορείτε για κλέφτρα; // Οχι, προς Θεού, μήπως έγινε κάποιο λάθος, αναρωτιέμαι… // ‘Η το κατάπιατε ή σας έπεσε ή σας το έκλεψαν επειδή ήταν από τα δίευρα των 80.000 – αποφάνθηκε κατηγορηματικά la Belle Boulangère.\nΜα όλα σε μένα συμβαίνουν; Με τόση ατυχία, αν πήγαινα στα «εγκαίνια» του μετρό της Θεσσαλονίκης, κάποιος συρμός-μακέτα θα με πάταγε σίγουρα, και θα τον στενοχωρούσα τον πρωθυπουργό, θα του χάλαγα τη γιορτή.\nl Επιπλέον, ανησυχούσα: ο βασάλος απειλούσε να ρίξει τον αυθέντη, οπότε τη Συμφωνία των Πρεσπών θα τη φορτωνόταν για να την ψηφίσει στις ελληνικές καλένδες ο Κυριάκος Μητσοτάκης και θα γινόμασταν διεθνώς ρεζίλι – οπότε φοβήθηκε ο Ζόραν Ζάεφ μην είναι ο ηλίθιος που αλλάζει το σύνταγμα της χώρας του και δεν κερδίζει τίποτα και βρήκε διάφορα προσχήματα να σταματήσει τις ψηφοφορίες.\nl Ευτυχώς όμως όλα λύθηκαν: σε βιντεοκόνφερενς από το Μαξίμου Μέρκελ – Τσίπρας – Ζάεφ – Μητσοτάκης συμφώνησαν να κάνει ο τρίτος τις συνταγματικές αλλαγές· να ψηφίσει ο δεύτερος τη Συμφωνία στη βουλή και να μην τη φορτώσει στον τέταρτο· να πάρουν οι δύο πρωθυπουργοί το Νομπέλ Ειρήνης, να γίνουν σύντομα εκλογές στην Ελλάδα, να γίνει ο εν δυνάμει πράγματι πρωθυπουργός – και μετά βλέπουμε.\nΑλλά τι θα γίνει μόλις φύγει; Μήπως πρέπει να κρατήσουμε την καγκελάριο εδώ;\nΕίθε εφέτος να προτιμήσουμε να αποκτήσουμε κι εμείς από μια κατσίκα, σαν του γείτονα.\nΣΤΑΥΡΟΣ, ΑΙΓΟΣ ΠΟΤΑΠΟΙ\nΑπευθύνω έκκληση στους παραπλανημένους νέους της χώρας: σταματήστε το brain drain! Χώρα, στην οποία ένας Τσίπρας και ένας Καρανίκας γίνονται πρωθυπουργός και πρωθυπουργικός σύμβουλος αντιστοίχως, είναι κατ’ εξοχήν η χώρα των ευκαιριών. Μην εγκαταλείπετε την Ελλάδα, ζήστε το αμερικάνικο όνειρο στην πατρίδα!\nΗ Novartis κούρασε πολύ, όπως και όλα τα προηγούμενα μεγάλα σκάνδαλα, τα τελικά ατιμώρητα. Πολιτική – Δικαιοσύνη, αχταρμάς.\n«Go back κυρία Μέρκελ» ± «Welcome κυρία Μέρκελ» = Realpolitik = Kolotoumba. Αισθάνομαι περήφανος για πολλοστή φορά.\n…η απροκάλυπτη παρέμβαση του ανώτατου πολιτειακού παράγοντα στην πολιτική απετέλεσε τον κυριότερο λόγο εξοστρακισμού της βασιλευομένης… 44 χρόνια μετά, η στόχευση για κυβέρνηση μειοψηφίας/ανοχής έρχεται να δημιουργήσει εκ νέου προβληματισμό, αυτή τη φορά για τη μη παρέμβασή του…\nΠΕΤΡΟΣ ΤΣ., ΠΟΛΙΤΕΙΑΚΟΥ ΕΚΚΡΕΜΟΥΣ\nΜε πολλή τηλεβαβούρα μπήκε το 2019. Από τη μια: «Σοφία» – «Τηλέμαχος» – «Υπατία» και από την άλλη: Τσίπρας – Καμμένος. Ευτυχώς που ο Ευκλειδάκος κάνει τον Κινέζο τελευταία.\nΟ Διαφωτισμός στην πράξη από νέο Βολταίρο: «Διαφωνώ με αυτό που κάνεις, αλλά θα υπερασπιστώ έως εσχάτων το δικαίωμά σου να το κάμεις»\nΔεν ξέρω αν ο Τηλέμαχος, αναζητώντας τα ίχνη του πατέρα του, έφθασε στη μακρινή Θούλη, αλλά κατά τη διάρκεια της εβδομάδας τα δικά του ζάλα ήταν εμφανή στην κοντινή χιονισμένη Κύμη.\nΠεριοδεία Αγέλαστου στα στενά των εκτελέσεών του. Αυτός για τα ανεξερεύνητα στην εγκληματολογία εσώψυχά του και οι λοιποί, ανάμεσά τους και Ρουβικανός, σε μακάβριο εκπαιδευτικό πρόγραμμα;\nΒάστα, Πάνο! Αλλιώς σε πήρε το Ποτάμι, σε πήρ’ ο ποταμός…


Στο ξενοδοχειο με την υψηλοτερη πισινα στον κοσμο - Yabatravellers Στο ξενοδοχειο με την υψηλοτερη πισινα στον κοσμο - Yabatravellers\n· Check-in: Marina Bay Sands ·\nΗ Σιγκαπούρη είναι ένας ιδιαίτερος προορισμός που συνδυάζει την πολυτέλεια με εξωπραγματικά κτίσματα και εμπειρίες. Ένα κομμάτι αυτής της κουλτούρας είναι το ξενοδοχείο Marina Bays Sands. Πρόκειται για ένα ξενοδοχείο σήμα κατατεθέν της πόλης και δικαιολογημένα. Η πιο χαρακτηριστική και εντυπωσιακή παροχή του ξενοδοχείου είναι η infinity πισίνα του, που σύμφωνα με το ξενοδοχείο είναι η υψηλοτερη πισινα στον κοσμο.\nΛίγα λόγια για το Marina Bay Sands\nΠρόκειται για ένα luxury ξενοδοχείο, 5 αστέρων με παροχές που εντυπωσιάζουν. Οι τρεις χαρακτηριστικοί πύργοι, οι οποίοι ενώνονται από την πισίνα φτάνουν τους 57 ορόφους. Το σύμπλεγμα του ξενοδοχείου περιλαμβάνει από καζίνο, θέατρα μέχρι Mall, αλλά και το εντυπωσιακό Art & Science μουσείο. Πρόσθεσε σε αυτά την υψηλοτερη πισινα στον κοσμο και 25 εστιατόρια! Άλλο ένα εξωπραγματικό στοιχείο που θα συναντήσεις είναι τα τεχνητά κανάλια μέσα στο Mall το οποίο προσφέρει βόλτες με γόνδολες.\nΤο ξενοδοχείο έχει περίπου 2,500 δωμάτια και σουίτες, οπότε μπορείς να καταλάβεις το μέγεθος του. Τα περισσότερα δωμάτια έχουν θέα στην πόλη, το λιμάνι, ή τους κήπους. Ανάλογα την κατηγορία δωματίου που επιλέγεις αλλάζουν και τα facilities.\nΕμείς μείναμε σε Deluxe Double στον 49ο όροφο με θέα στους κήπους (Gardens by the Bay). Το δωμάτιο ήταν ιδιαίτερα ευρύχωρο, με μεγάλο μπάνιο, πρώτης ποιότητας προϊόντα περιποίησης, άνετα μπουρνούζια και παντόφλες. Υπήρχαν επίσης παροχές για να φτιάξεις τσάι και καφέ.\nΗ πισίνα στο SkyPark\nTo SkyPark είναι η κορυφή του ξενοδοχείου στον 57ο όροφο και ενώνει τους 3 πύργους. Το πάρκο αυτό περιλαμβάνει την υψηλοτερη πισινα στον κοσμο, η οποία έχει μήκος 150 μέτρα, το Observation Desk και 2 εστιατόρια – bar. Εμείς θα επικεντρωθούμε στην πισίνα διότι πραγματικά είναι η πιο εντυπωσιακή που έχουμε κολυμπήσει!\nΗ είσοδος επιτρέπεται μόνο στους ένοικους του ξενοδοχείου και χωρίζεται διακριτικά σε περιοχές που έχουν πρόσβαση όλοι και σε περιοχές ενηλίκων. Δεν θα ξεχάσουμε ποτέ την αίσθηση να κάνεις βουτιά να σηκώνεις το κεφάλι σου και να βλέπεις το λιμάνι της Σιγκαπούρης από την κορυφή.\nΗ γενική αίσθηση\nΤο Marina Bay Sands είναι ένα πολύ μεγάλο ξενοδοχείο και παρόλο που δεν νιώθεις παραμελημένος, δεν υπάρχει η αίσθηση της «ξεχωριστής» φιλοξενίας. Ωστόσο, αξίζει να αναφέρουμε ότι το προσωπικό ήταν πολύ ευγενικό, ειδικά κατά το check-in μας. Οι παροχές είναι ατελείωτες και μπορούν να καλύψουν όλα τα γούστα. Για όσους θέλουν να βιώσουν μία πολυτελή εμπειρία με πολλές επιλογές εντός του συμπλέγματος είναι ιδανική επιλογή.\nΑγαπημένο σημείο που από μόνο του άξιζε την διαμονή ήταν η πισινα!\nΕτικέτες: Hotel, Ασία, πληροφορίες, Σιγκαπούρη, ταξίδι\nCheck-in: Monastery Estate Venetian Harbor


Καταψηφίζει σύσσωμη η αντιπολίτευση |\n14 January, 2019 - 11:45\nΤην πρόθεσή τους να μην δώσουν ψήφο εμπιστοσύνης στην κυβέρνηση, σχολιάζοντας με αιχμές το «διαζύγιο» ΣΥΡΙΖΑ – ΑΝ.ΕΛΛ. τονίζουν τα κόμματα της αντιπολίτευσης.\nΑυστηρό μήνυμα από Κυριάκο Μητσοτάκη για ευθύνη απέναντι στην Ιστορία και νέο αίτημα για εκλογές από τη Φώφη Γεννηματά.\nΝ.Δ.: «Υπόλογος απέναντι στην Ιστορία όποιος στηρίξει Τσίπρα»\n«Το θλιβερό δίδυμο Τσίπρα-Καμμένου παρουσίασε σήμερα, σε εθνική μετάδοση, το σκηνοθετημένο “διαζύγιό” του: Μία παράσταση που αποβλέπει στην κύρωση της Συμφωνίας των Πρεσπών, την παραμονή του ΣΥΡΙΖΑ στην εξουσία και τη διατήρηση του κ. Καμμένου και των βουλευτών του για λίγο ακόμη στις καρέκλες τους» ανέφερε σε ανακοίνωσή της η Ν.Δ.\n«Γι’ αυτό, άλλωστε και ο κ. Καμμένος δανείζει δύο βουλευτές του στον κ. Τσίπρα, ώστε να του δώσουν ψήφο εμπιστοσύνης, χωρίς να τους διαγράψει από την κοινοβουλευτική ομάδα των ΑΝ.ΕΛΛ», σημειώνεται και καταλήγει:\nΠροσφυγή στις κάλπες ζήτησε από την πλευρά της η επικεφαλής του ΚΙΝ.ΑΛΛ. Τονίζοντας ότι:\n«Ο Καμμένος φεύγει, αλλά οι Καμμένοι των Πρεσπών αναλαμβάνουν» και ζητώντας άμεσα εκλογές.\nΗ Φώφη Γεννηματά δήλωσε συγκεκριμένα:\nΚΚΕ: Ο ελληνικός λαός είναι αυτός που δεν πρέπει να δώσει ψήφο εμπιστοσύνης\n«Το παζάρι των τελευταίων ημερών ανάμεσα στον κ. Τσίπρα και τον κ. Καμμένο κατέληξε σήμερα στην αναζήτηση ψήφου εμπιστοσύνης. Ανεξάρτητα από το τι θα γίνει στη Βουλή μεθαύριο, ανεξάρτητα απ’ τους πιθανούς συνοδοιπόρους του κ. Τσίπρα και τα παζάρια που θα εξακολουθήσουν να γίνονται αυτές τις ημέρες, ο ελληνικός λαός είναι αυτός που δεν πρέπει να δώσει ψήφο εμπιστοσύνης. Ο ελληνικός λαός πρέπει να καταδικάσει μια κυβέρνηση που ακολούθησε και ακολουθεί αντιλαϊκή – μνημονιακή πολιτική, ενταγμένη στους ευρωΝΑΤΟϊκούς επικίνδυνους σχεδιασμούς», δήλωσε ο ΓΓ της ΚΕ του ΚΚΕ, Δημήτρης Κουτσούμπας.\n«Το ζήτημα είναι ότι δεν έχει πολιτική νομιμοποίηση στη συνείδηση των εργαζομένων, του ελληνικού λαού, με όλες αυτές τις αντιλαϊκές πολιτικές που έχει ακολουθήσει αυτά τα 4 χρόνια, με το ότι βγήκε στην κυβέρνηση λέγοντας χοντρά ψέματα, υποσχόμενη κατάργηση των μνημονίων, ενώ έφτιαξε και το 3ο χειρότερο, πιο σκληρό, μνημόνιο κι ακολουθεί ένα μεταμνημονιακό μνημόνιο, μια συμφωνία με τους “εταίρους” που είναι επίσης βάρβαρη κι αντιλαϊκή, όπως φάνηκε με τη ψήφιση του τελευταίου αντιλαϊκού προϋπολογισμού» τόνισε ο Δ. Κουτσούμπας, προσθέτοντας «και βεβαίως ακολουθεί μια πολιτική απαράδεκτη, επικίνδυνη, που βάζει σε κινδύνους τον ελληνικό λαό και τα κυριαρχικά δικαιώματα της χώρας, τού “διαίρει και βασίλευε”, οδηγεί τη χώρα να γίνει μια απέραντη αμερικανοΝΑΤΟϊκή βάση».\nΘεοδωράκης: Το Ποτάμι δεν θα δώσει ψήφο εμπιστοσύνης\nΤο Ποτάμι δεν θα δώσει ψήφο εμπιστοσύνης στην κυβέρνηση, τόνισε ο Σταύρος Θεοδωράκης μέσω Twitter.\nΈνωση Κεντρώων: Τώρα είναι αργά και η μειοδοσία συνετελέσθη\n«Ο κ. Καμμένος δέχτηκε τα πυρά αχαριστίας του κ. Τσίπρα, ο οποίος τώρα τον πέταξε ως λεμονόκουπα. Έπρεπε πριν πάρει το στυλό της μειοδοσίας, ο Κοτζιάς και ο Τσίπρας να είχε φύγει ο Καμμένος. Τώρα είναι αργά και η μειοδοσία συνετελέσθη» σχολίασε η Ένωση Κεντρώων.\n«Αν προσπαθεί να μαζέψει «δεξιούς πατριώτες» βουλευτές του είναι ανώφελο. Μόνο η Ένωση Κεντρώων έχει ψηλά την πατρίδα και την δημοκρατία. Μόνο η «πατρίδα» δεν φτιάχνει κόμμα παρά μόνο απόκομμα», σημειώνεται στην ίδια ανακοίνωση.


Άφαντος ο «Μάξιμος Σαράφης»! Τσίπρας: Υπεύθυνος για την εκτροπή ο Μητσοτάκης - Alldaynews.gr\nΣε αστυνομικό θρίλερ με πολιτικές προεκτάσεις εξελίσσεται η υπόθεση της κατάθεσης του προστατευόμενου μάρτυρα «Μάξιμου Σαράφη».\nΜετά την σκληρή αντιπαράθεση που έγινε στην Βουλή με αποχωρήσεις του ΣΥΡΙΖΑ και καταγγελίες τα μέλη της αντιπροσωπείας χωρίς τους βουλευτές της αξιωματικής αντιπολίτευσης μετέβησαν στην ΓΑΔΑ για να εξετάσουν τον προστατευόμενο μάρτυρα.\nΌμως, ο Μάξιμος Σαράφης δεν ήταν εκεί και τότε τα μέλη της προανακριτικής, πλην ΚΚΕ και Ελληνικής Λύσης ζήτησαν την βίαιη προσαγωγή του. Τα μέλη της επιτροπής αποχώρησαν λίγο μετά τις 18.30 καταγγέλλοντας την στάση του μάρτυρα αλλά και του ΣΥΡΙΖΑ.\nΤσίπρας: Πρωτοφανή τα όσα συμβαίνουν\nΜε ανάρτησή του στα social media ο Πρόεδρος του ΣΥΡΙΖΑ Αλέξης Τσίπρας κάνει λόγο για πρωτοφανή γεγονότακαι εξαπολύει προσωπική επίθεση στον Κυριάκο Μητσοτάκη.


Στάση Θήβα για τη Νίκη Βόλου! | Mikriliga.com\nΣτάση Θήβα για τη Νίκη Βόλου!\nΗ Νίκη δεν κατάφερε να κάνει πέντε τα συνεχόμενα τρίποντα «πετώντας» δύο βαθμούς κόντρα στη Θήβα, την οποία υποδέχθηκε στο Πανθεσσαλικό.\nΟι κυανόλευκοι ήταν κατώτεροι του αναμενομένου και είχαν σύμμαχο την τύχη για να κρατήσουν το μηδέν στην εστία τους καθώς οι φιλοξενούμενοι ήταν αυτοί που σπατάλησαν τις κλασικές ευκαιρίες που τους παρουσιάστηκαν, τόσο στο πρώτο όσο και στο δεύτερο ημίχρονο.\nΜε τον Ντινιωτάκη να κάνει το ντεμπούτο του με τη φανέλα της Νίκης και τον Αναστασίου να ξεκινάει στο βασικό σχήμα παρατάχθηκαν οι γηπεδούχοι κόντρα στον ΑΟ Θήβας. Τα γκολπόστ υπερασπίστηκε ο Θεολόγης, την αμυντική γραμμή αποτέλεσαν οι Ντινιωτάκης, Καρτσαμπάς, Βέργος και Λάιος (από αριστερά προς δεξιά), Μέτσε και Ντόλγκι στον άξονα, την αριστερή πτέρυγα της επίθεσης κάλυψε στην αρχή ο Τζάθας και την δεξιά ο Μπάιριτς, σε ρόλο οργανωτή ο Ιορδανίδης και στην κορυφή της επίθεσης ο Αναστασίου.\nΤυ-Χ-ερή η Νίκη στο πρώτο μέρος\nΣ’ ένα άνευρο πρώτο μέρος η Θήβα είχε τη μεγάλη ευκαιρία να ανοίξει το σκορ όταν στο 41’ ο Καρλίνιος βρέθηκε απέναντι από τον Θεολόγη, όμως το πλασέ του κατέληξε άουτ.\nΗ Νίκη πέρα από δύο σουτ στο 19’ και στο 22’ από τον Ντόλγκι και τον Ντινιωτάκη αντίστοιχα, δεν κατάφερε να δημιουργήσει προβλήματα στην αντίπαλη άμυνα.\nΚράτησε το «μηδέν» η Νίκη\nΜε τη Νίκη να θέλει αλλά να μην μπορεί και τη Θήβα να μπορεί αλλά να μην το πιστεύει, κύλησε το δεύτερο 45λεπτο του αγώνα. Το συγκρότημα των Μπούις – Ξηροφώτου ήταν ακίνδυνο επιθετικά και δεν προβλημάτισε σε καμία περίπτωση τον Κουμή, ενώ αντίθετα οι φιλοξενούμενοι έχασαν τρεις καλές ευκαιρίες να ανοίξουν το σκορ και να πάρουν τους τρεις πόντους.\nΣτο 68’ ο Λάιος έσωσε στην γραμμή το σουτ του Μαυρόπουλου, στο 81’ ο Καραλής πλάσαρε αδύναμα από πλεονεκτική θέση, ενώ ένα λεπτό αργότερα ο Αργυρίου σε τετ α τετ με τον Θεολόγη έστειλε την μπάλα ψηλά άουτ.\nΝίκη Βόλου (Φάντζιο Μπούις): Θεολόγης, Ντινιωτάκης, Αναστασίου (78’ Βουρδάκης), Λάιος, Καρτσαμπάς, Βέργος, Τζάθας (55’ Ζιώγας), Μέτσε, Ντόλγκι (69’ Τζιώρας), Ιορδανίδης, Μπάριτς (90’ Ματθαίου).\nΑΟ Θήβα (Θόδωρος Παχατουρίδης): Κουμής, Πλατέλας (43’ Καραλής), Τόπι, Χατζηλάμπρος, Χριστοδουλόπουλος (90’ Μάγκας), Μαυρόπουλος, Αργυρίου, Κοτωρός, Ζυγογιάννης, Καρλίνιος (90+4 Γιαλός), Σένκα (90+2’ Κωτσαλάς).\nΣχετικά TagsΑΟ Θήβαςγ εθνικηΝίκη Βόλου\nΉττα για τον Ρήγα Φεραίο!\nBυθίστηκε ακόμη περισσότερο ο Διγενής!


Spinning: Με μεγάλα τεχνητά 15+cm! - Boat & Fishing\nΑΡΧΙΚΗ / / ΨΑΡΕΜΑ ΑΠΟ ΑΚΤΗ / Spinning: Με μεγάλα τεχνητά 15+cm!\nΚαθώς ο καιρός σιγά-σιγά αρχίζει να αλλάζει σκηνικό και οι θερµοκρασίες να πέφτουν, έτσι και τα ψάρια αλλάζουν τις καλοκαιρινές τους συνήθειες. Σκοπός αυτού του άρθρου είναι να µιλήσουµε για τεχνητά 15+ εκατοστών. Τα οποία από πολλούς spinners θεωρούνται υπερβολή και συχνά αποφεύγονται. Στην πραγµατικότητα όµως, είναι ικανά να µας χαρίσουν συγκινήσεις ανάλογες του µεγέθους τους.\nΠρόκειται, λοιπόν, για τεχνητά τα οποία οι χρωµατισµοί τους θυµίζουν σε πολλές περιπτώσεις ζαργάνες, κεφαλόπουλα, ή και ακόµη µικρούς λούτσους. Ενώ κάποιες άλλες φορές χαρακτηρίζονται από τα έντονα χρώµατά τους. Όπως ροζ, κόκκινο, πορτοκαλί κ.α., που δεν περνούν απαρατήρητα. Πρέπει όµως να παρατηρήσουµε, ότι µιλάµε για τεχνητά τα οποία ως επί το πλείστον «δουλεύουν» τους χειµερινούς µήνες. Ειδικά όσο οι θερµοκρασίες παραµένουν σε χαµηλά επίπεδα. Αυτό συµβαίνει για έναν και κύριο λόγο:\nΤα αρπακτικά αναζητούν αυτήν την εποχή τη λεία τους σε µικρά ψάρια όπως σαρδέλα- φρίσσα, ή κεφαλόπουλα. Τα οποία στη συγκεκριµένη χρονική περίοδο βρίσκονται σε µεγάλο µέγεθος.\nΈτσι, ένα τέτοιο τεχνητό µεγάλου µήκους δε θα αφήσει αδιάφορα ψάρια όπως οι λούτσοι, τα γοφάρια, ή ακόµη και µεγάλα λαυράκια. Καθώς θυµίζει κατά πολύ την τροφή που αναζητούν, τόσο σε χρωµατισµούς, όσο και σε µέγεθος.\nΌπως και να έχει, εδώ η τεχνική του κάθε ψαρά παίζει σηµαντικό ρόλο. Τόσο στη ρίψη του τεχνητού (καθώς µιλάµε για τεχνητά όχι µόνο µεγάλου µήκους, αλλά και βάρους µεγαλύτερου από κάθε άλλο συνηθισµένο ψαράκι), όσο και στον τρόπο ανάκτησής τους.\nΟ τρόπος ανάκτησης µπορεί να διαφέρει σε κάθε περίσταση, καθώς µε κάποια τινάγµατα του καλαµιού µπορούµε να αλλάξουµε τελείως τη συµπεριφορά του τεχνητού µας µέσα στο νερό. Είναι άλλωστε χαρακτηριστικό αυτών των minnows, οι τελείως διαφορετικές κινήσεις που µπορούµε να δώσουµε σε αυτά και οι δυνατότητες για πειραµατισµούς που µας προσφέρουν. Επίσης, η γρήγορη ή αργή ανάκτηση, ανάλογα πάντα και µε τις ιδιοµορφίες κάθε τόπου, είναι ικανές να εξιτάρουν κάθε αρπακτικό που αναζητά την τροφή του. Δεν είναι λίγες οι περιπτώσεις στις οποίες τα ψάρια θα πιαστούν οπουδήποτε αλλού εκτός από το στόµα.\nΑς εστιάσουµε τώρα όµως στον εξοπλισµό που χρειαζόµαστε για να µπορέσουµε να ψαρέψουµε µε τέτοια τεχνητά. Αλλά και σε κάποιες σηµαντικές ιδιαιτερότητές τους. Μιλάµε, λοιπόν, για τεχνητά τα οποία άλλα είναι slim και άλλα όχι. Κάποια sinking, κάποια floating, και είναι συνήθως γνωστά ως «µεγάλα minnows».\n• Καλάμι: Τέτοιου είδους τεχνητά µπορούν σε µερικές περιπτώσεις να χρησιµοποιηθούν και από ένα συνηθισµένο καλάµι spinning µε c.w. 10-30 gr. Ανάλογα πάντα και από τα γραµµάρια του τεχνητού που πρόκειται να ρίξουµε στο νερό κάθε φορά.\nΟφείλουµε πάντως να τονίσουµε, ότι σε τέτοιες περιπτώσεις τα καλάµια κατηγορίας 10-40 gr. και µάλιστα µε fast δράση (θα µας βοηθήσει στην κίνηση που θα επιλέξουµε να δώσουµε στο ψαράκι µας), έχουν σωστότερη συµπεριφορά και απόδοση σε όλους τους τοµείς .\n• Μηχανισμός: θα πρέπει να είναι της τάξεως 4000-5000, µε εµπρόσθια φρένα.\n• Νήμα: Γεµισµένος µε νήµα κατά προτίµηση οκτάκλωνο νέας γενιάς. Η τεχνολογία κατασκευής των οκτάκλωνων νηµάτων µπορεί να βοηθήσει στην επίτευξη πιο µακρινών βολών. Μιας και µιλάµε για τεχνητά µεγάλου βάρους και µήκους, και συνεπώς µεγάλης αντίστασης στον αέρα. Αλλά και σε µια ταχύτερη µετάδοση των κινήσεών µας απευθείας στο τεχνητό.\nSpinning Ψάρεμα από ακτή Τεχνητά για Spinning Μεγάλα Τεχνητά για Spinning


Κυριακή 15 Απριλίου διαγωνισμός ψαρέματος με καλάμι στη Βαρέα - MegaraTV\nΚυριακή 15 Απριλίου διαγωνισμός ψαρέματος με καλάμι στη Βαρέα\nΗμερ/νία: 12/04/2018 | 10:53\nΤην Κυριακή 16 Απριλίου στις 6:30 ο Εξωραϊστικός Σύλλογος Βαρέας Μεγάρων Άγιος Νικόλαος, σε συνεργασία με την Ακαδημία Αλιευτικών δραστηριοτήτων Ελλάδος διοργανώνουν αγώνες ψαρέματος από την ακτή στην παραλία της Βαρέας, με τη συμμέτοχη ελεύθερη και δωρεάν για όλους.\nΟ κάθε συμμετέχων μπορεί να συμμετάσχει με έως δύο καλάμια που θα φέρουν αρματωσιές μέχρι τρία αγκίστρια και το δόλωμα θα είναι ακροβάτης.\nΌλα τα ψάρια θα επελευθερωθούν μετά το τέλος του διαγωνισμού, γι’ αυτό και ο κάθε διαγωνιζόμενος πρέπει να έχει μαζί του έναν κουβά στον οποίο θα τοποθετεί το κάθε ψάρι που πιάνει μέχρις ότου το απελευθερώσει στο φυσικό του περιβάλλον.\nΣτο τέλος του διαγωνισμού θα απονεμηθούν αναμνηστικά διπλώματα.\n1. Η ώρα συγκέντρωσης στην παραλία της Βαρέας Μεγάρων που θα διεξαχθεί ο αγώνας είναι 05:45\n2. Ώρα 06:00 θα γίνουν οι κληρώσεις των ψαρευτρών.\n3. Ώρα 07:00 – 12.00 θα διεξαχθεί ο αγώνας.\n4. Ώρα 13:00 θα γίνουν οι απονομές στους νικητές\nTags:Βαρέα ΜεγάρωνΕξωραϊστικός Σύλλογος Βαρέας Μεγάρων Άγιος Νικόλαοςψάρεμα\nΠροηγούμενο Τώρα: Χωρίς φιάλη οξυγόνου το ασθενοφόρο του δήμου\nΕπόμενο Ένοπλη ληστεία στα ΕΛΤΑ της Νέας Περάμου


Συνταγή: Λαμπριάτικα καλιτσούνια από τα Σφακιά - Gastronomos.gr\nΛαμπριάτικα καλιτσούνια από τα Σφακιά\nΜας τα προτείνει η κ. Βουγιούκαλου και είναι μεγαλύτερα από αυτά της υπόλοιπης Κρήτης\nΤα σφακιανά καλιτσούνια που μας προτείνει η κ. Βουγιούκαλου είναι μεγαλύτερα από αυτά της υπόλοιπης Κρήτης.\nΜερίδες: 20 - 25\n850 γρ. αλεύρι\n2 κιλά ανθότυρο\nΣε ένα βαθύ μπολ ανακατεύουμε όλα τα υλικά για το φύλλο. Ρίχνουμε σταδιακά 450 ml νερό (μπορεί να χρειαστούμε λίγο περισσότερο ή λίγο λιγότερο) και ζυμώνουμε μέχρι να σχηματιστεί μια λεία και ελαστική ζύμη. Καλύπτουμε με μεμβράνη και αφήνουμε τη ζύμη για 1 ώρα, να «ξεκουραστεί».\nΠροθερμαίνουμε το φούρνο στους 200° C και καλύπτουμε τη λαμαρίνα του φούρνου με λαδόκολλα.\nΧωρίζουμε τη ζύμη σε 20 - 25 μικρές μπάλες. Αλευρώνουμε μια λεία επιφάνεια και ανοίγουμε με τον πλάστη την κάθε μπάλα ζύμης σε λεπτό φύλλο διαμέτρου 15 εκ. Σε ένα μπολ ανακατεύουμε καλά όλα τα υλικά για τη γέμιση. Στο κέντρο κάθε φύλλου βάζουμε 2 κουτ. σούπας γέμιση, διπλώνουμε το φύλλο σχηματίζοντας ένα μισοφέγγαρο και πιέζουμε τις άκρες των φύλλων ώστε να κολλήσουν και να εγκλωβίσουν τη γέμιση.\nΑπλώνουμε τα καλιτσούνια στο ταψί, αλείφουμε την επιφάνειά τους με αυγό, πασπαλίζουμε με σουσάμι και ψήνουμε για 20 - 25 λεπτά, μέχρι να ροδίσουν.\nΑλμυρές αυγοφέτες με ανεβατό Γρεβενών και ρίγανη


Παραπολιτικά (30/5/2018) – ΗΧΏ Φλώρινας\nΑΡΧΙΚΗ » Παραπολιτικά » Παραπολιτικά (30/5/2018)\n1 Ιούν 2018\tadmin Άφησε ένα Σχόλιο...\nΗ αρκούδα με τα δύο μωρά της, που κυκλοφορεί χωρίς τον παραμικρό φόβο στους δρόμους και τις αυλές των σπιτιών στην Τοπική Κοινότητα Δροσοπηγής, βρέθηκε στην επικαιρότητα το τελευταίο 24ωρο, αφού απασχόλησε έντονα τις αρμόδιες υπηρεσίες αλλά έγινε και πρώτη είδηση σε πανελλαδικό επίπεδο. Μου έλεγε ένας κάτοικος Δροσοπηγής: «Με αφορμή το πανηγύρι του χωριού, άκουσε μουσική και κατευθύνθηκε προς την πλατεία, προφανώς για να συμμετέχει κι αυτή στη διασκέδαση!». Βέβαια, δεν μπορεί κανείς να αστειεύεται με άγρια ζώα, και ειδικότερα όταν πρόκειται για μάνα αρκούδα που τη συνοδεύουν δύο μικρά. Ευχόμαστε να μην δημιουργήσει κανένα πρόβλημα στους κατοίκους του χωριού την περίοδο αυτή που ωριμάζουν τα κεράσια και μπαίνει απρόσκλητη στις αυλές.\nΜιας και αναφέρθηκα στην Τοπική Κοινότητα Δροσοπηγής, να υπενθυμίσω αυτό που συχνά – πυκνά διαπιστώνω το τελευταίο διάστημα, ότι με τον εθελοντισμό επανερχόμαστε στα παλιά πανηγύρια και ο κόσμος, παρά την οικονομική κρίση, διασκεδάζει καλύτερα.\nΤο κλίμα φυσικά δεν είναι και τόσο ευχάριστο με τις δημόσιες υπηρεσίες. Καθημερινά αυξάνονται οι διαμαρτυρίες για τη στάση αρκετών δημοσίων υπαλλήλων, οι οποίοι, σύμφωνα με τους πολίτες, έχουν σηκώσει τον αμανέ και συμπεριφέρονται λες και είναι τα μεγάλα αφεντικά στις επιχειρήσεις τους. Ποιος θα περίμενε, με μία προοδευτική κυβέρνηση, να φτάσουμε σε τέτοιο επίπεδο;\nΑλλά πώς να μην είναι έτσι τα πράγματα στον δημόσιο τομέα, τη στιγμή που υπάρχει παντελής έλλειψη υπακοής στους αιρετούς και τους προϊσταμένους και πλήρης ατιμωρησία; Αποδεικνύεται καθημερινά ότι είναι άκρως επιβεβλημένη η περιβόητη αξιολόγηση στο δημόσιο. Και εκεί θα φανεί πόσο μετράει ο καθείς…\nΣήμερα έχουμε την πανελλαδική απεργία στον δημόσιο και ιδιωτικό τομέα. Ακούω και διαβάζω ότι έντονη είναι η προετοιμασία για απεργιακές κινητοποιήσεις στους γειτονικούς μας νομούς. Αλήθεια, τι θα γίνει άραγε στη Φλώρινα; Θα έχουμε καμιά συγκέντρωση της προκοπής;\nΊσως ο Απρίλης να μην ήταν και ο καλύτερος μήνας για τους γεωργοκτηνοτρόφους της περιοχής. Ο Μάης όμως βοήθησε και πραγματοποιήθηκαν όλες οι αγροτικές εργασίες χωρίς ιδιαίτερα προβλήματα. Χαρακτηριστικό παράδειγμα, η συγκέντρωση του παραδοσιακού προϊόντος της φράουλας, που με το άρωμα και τη γεύση της ενθουσιάζει όλους όσους τη δοκιμάζουν.\n«Καθήκον της νέας γενιάς είναι η βεβήλωση του αβεβήλωτου…» – Το υπερΗΧΩγράφημα της εβδομάδας


Six Dogs: Κάτι αλλόκοτα-ωραίο ετοιμάζεται - Frapress\nSix Dogs: Κάτι αλλόκοτα-ωραίο ετοιμάζεται\nEventsΒγες ΈξωΔιασκέδασε0 min read\nΈνα weird και συνάμα όμορφο θέαμα, που ξυπνά εφηβικές, σινεφίλ μνήμες έρχεται για το sci-fi κοινό, κυρίως.\nΤο Six Dogs πέραν των εξαιρετικών live και Dj set που ανεβάζει διαρκώς, τώρα μας εκπλήττει (θετικά), φέρνοντας μία έκθεση ενός νέου Έλληνα καλλιτέχνη.\nΟ πολυχώρος του Six Dogs (Project Space) λοιπόν, ετοιμάζεται να υποδεχτεί την Τρίτη 7 Μαρτίου, την τρίτη ατομική έκθεση του Έλληνα εικαστικού Demian. Η νέα έκθεση του νεαρού καλλιτέχνη με τίτλο “Μετά Μετά” έχει σκοπό να μας ταξιδέψει σε μέρη από ταινίες Sci-fi, τρόμου. Ο Demian (μηχανολόγος μηχανικός) χρησιμοποιώντας επί το πλείστον οξυγονοκολλήσεις πάνω σε κούκλες βιτρίνας, δημιουργεί νέα, φανταστικά πλάσματα, τα οποία εκ πρώτης όψεως σε σκιάζουν κάπως. Σε industrial, punk, urban ύφος, ο καλλιτέχνης αυτός στοχεύει πάντα στο να αφήνει πολλά στην φαντασία του θεατή.\nΣτην Οδό Αβραμιώτου 6-8, Αθήνα, από αυτήν την Τρίτη και για μία βδομάδα, όσοι ενδιαφέρονται να μπουν σε ένα kind of twisted mind και να δουν ένα cult, λίγο σκοτεινό σκηνικό σε περασμένες, αλλά και επερχόμενες εποχές, με πολλές κούκλες, μάσκες και led να ξυπνάνε αναμνήσεις ενός βίαιου, ίσως, μέλλοντος-παρελθόντος.\nΗ πολλά υποσχόμενη έκθεση του Demian στο αγαπημένο Six Dogs αποτελεί ουσιαστικά μια συνέχιση της εξερεύνησης του καλλιτέχνη στην δημιουργία παράξενων αντικειμένων και πλασμάτων. Ο καλλιτέχνης μας, επηρεασμένος από τον Ελβετό Χανς Ρούντολφ Γκίγκερ (έχει δηλώσει σε προηγούμενες συνεντεύξεις του ότι λατρεύει την αισθητική του) υπόσχεται στους φαν των ταινιών sci-fi και τρόμου ότι θα απολαύσουν το project αυτό.\nΠροσωπική μου άποψη-σίγουρα θα πάω στην έκθεση αυτή-τα έργα του Demian μου φέρνουν κάτι σε πιο spooky Γκιγιέρμο Ντελ Τόρο, ενώ στην θέαση ορισμένων κατασκευασμάτων του, μου ήρθε στο μυαλό ένα περίεργο mix των ταινιών Blade runner και Mad max. Όπως και να έχει, είτε είστε φαν, είτε όχι, η έκθεση αυτή ή θα σας ξυπνήσει κάτι γνώριμο, ή θα την απολαύσετε ως κάτι καθαρά νέο.\nΟι πόρτες για το κοινό ανοίγουν από τις από τις 12 το μεσημέρι έως και τις 8 το βράδυ. Όντας δωρεάν, όσοι πιστοί και δύσπιστοι προσέλθετε. Σε όσους αρέσει να συνδυάζουν οπτικό και ακουστικό θέαμα… στα εγκαίνια που θα γίνουν την Τρίτη 7/3 και ώρα 20:00-23:00 θα “παίξει” και πειραματικό, μουσικό περφόμανς.. Περισσότερα από κοντά 😉\nΠροηγούμενο άρθροΤαξίδι στο εξωτερικό: 10+1 οικονομικοί προορισμοί για φοιτητές (part Ι)\nΕπόμενο άρθροΦωτολογισμοί: Ανθρώπινες σχέσεις, μνήμες, αμφιβολίες


Γλασκώβη σαν μανιφέστο | Ποίηση | Culhub ΕΛΒΙ\nΚωδικός Πόρου: 007-118579-bp\nΗμερομηνία Δημιουργίας: Πεμπτη, 04 Ιουνιου 2015 00:00\nΛέξεις κλειδιά: Ποίηση, 007-118579-bp\nΓια την ποιητική συλλογή του Θάνου Γώγου Γλασκώβη (εκδ. Θράκα).\nΗ Γλασκώβη του Θάνου Γώγου είναι το δεύτερο ποιητικό του βιβλίο μετά τη Μεταιχμιακή χαρά (Φαρφουλάς, 2013). Το βιβλίο εκδόθηκε τον Νοέμβριο του 2014 από τις εκδόσεις Θράκα. Το εξώφυλλο σχεδίασε ο Ευθύμης Γάλλος.\nΕνώ η Μεταιχμιακή χαρά είναι μια συλλογή από λιτά σύντομα ποιήματα, η Γλασκώβη είναι μια ενιαία αφηγηματική σύνθεση. Ο τόνος και το ύφος βέβαια παραμένει ίδιος και στα δύο βιβλία. Λέγοντας αφηγηματική σύνθεση μιλάμε ουσιαστικά για την αφήγηση μιας ιστορίας. Ξεδιπλώνεται σταδιακά ένα σκηνικό που έχει χαρακτήρες και κυρίως έχει δράση. Η κίνηση δίνει χρονική και χωρική έκταση στο αφήγημα, δίνει δηλαδή όγκο που κάνει χορταστική την ανάγνωση της Γλασκώβης. Το βιβλίο ξεκινά με μια επιστολή. Διαβάζουμε την πρώτη παράγραφο της επιστολής (και πρώτη του βιβλίου γενικώς):\nΣου γράφω από τη μακρινή Γλασκώβη, όπου εδώ και λίγους μηνες έχω εγκατασταθεί. Βαίνω καλώς εις την υγεία μου, όπως και επί της επαγγελματικής μου σταδιοδρομίας. Θυμάμαι ακόμα τις προετοιμασίες για το μεγάλο ταξίδι που τελικά αποφάσισες να μην ακολουθήσεις. Απορώ αν στάθηκα κι εγώ ένα από τα εμπόδια στη μεγάλη φυγή σου». (σ. 5)\nΤο βιβλίο ξεκινά με μια ματαίωση. Κάποιος δεν ταξίδεψε στη Γλασκώβη όπως ενδεχομένως είχε υποσχεθεί. Το πρώτο γράμμα δίνει μια περιγραφή της πόλης στην οποία ο κεντρικός αφηγητής δεν θα πάει ποτέ. Από κει και πέρα έχουμε μια αφήγηση που είτε με τη μορφή επιστολής είτε απλώς ως μονόλογος ξεδιπλώνει την περίπλοκη ψυχοσύνθεση του κεντρικού αφηγητή, ο οποίος σιγά σιγά εμφανίζεται ως ένα κράμα εύθραυστου επαναστάτη και αντικομφορμιστή ταξιδιώτη. Ο ίδιος ο αφηγητής το αποδίδει στα δύο αντίρροπα χρωμοσώματα το Χ και το Ψ. Το ένα πολύ συναισθηματικό, το άλλο τολμηρό. Η πορεία της αφήγησης προμηνύει αλλαγές, συναισθηματικές μεταπτώσεις, επαναστατικές κινήσεις, σουρεαλισμό στον τρόπο ζωής.\n«Έχουν γεράσει αυτά τα γράμματα και θα σας βρω άλλα. Θα γυρίσω την Ευρώπη σκληρός, ημίτρελος, φωνάζοντας πως τα χρωμοσώματα φταίνε, “δέσμια μιας απαράμιλλης συναισθηματικότητας”. Δηλαδή το ένα κυρίως, το Χ. Το γνωρίσατε / το περιφρονήσατε. Καλά κάνατε κι εγώ αυτό κάνω, αλλά το ακούτε; Σας αγαπά σας νοιάζεται σας ερωτεύεται σας θαυμάζει σας εκτιμά γέρνει δίπλα σας αισθαντικά και σας νιώθει σας βοηθά να συνέλθετε σας καλεί Σας κα τα λα βαί νει». (σ. 7)\nΚι ύστερα ξεκινάει ένα ταξίδι περιπλάνησης, όχι όμως προς τη Γλασκώβη όπως θα περιμέναμε. Αφετηρία είναι η Λάρισα και ανεβαίνοντας προς τα πάνω περνάμε μέσα από τα Βαλκάνια προς τη βορειοκεντρική Ευρώπη. Εδώ η αφήγηση μοιάζει με καταγραφή σε ημερολόγιο αλλά θα μπορούσε να αποτελεί και κομμάτι από ταξιδιωτικές εντυπώσεις. Η περιπλάνηση όμως δεν είναι μόνο εξωτερική και γραμμική όπως πάνε οι ράγιες του τρένου πάνω στο χάρτη αλλά και εσωτερική, μια περιπλάνηση του νου. Συναισθηματικά ερεθίσματα που αναμιγνύονται με το όνειρο, την παραίσθηση αλλά και την πραγματική εμπειρία:\n«Επιστρέφω λοιπόν ευθύς στην εξιστόρηση των γεγονότων που έλαβαν μέρος κατά την περιήγησή μου στα ζείδωρα μονοπάτια της Αίξυσφας.\nΤρεις ολόκληρες μέρες, δροσιστικές, ζωτικές μέρες περιπλανήθηκα και γνώρισα σχεδόν κάθε λογής επαναστάτες και “επαναστάτες”.\n(Τους ρώτησα τι είναι ο Ντουρρούτι και μου 'παν “κρουασάν”)\n(“Σολιντάριος, νοσότρος, ταξιαρχία, οι φίλοι του” απάντησαν)\n(“Αξιοπρέπεια, ελευθερία” λέγαν).\nΟ συνδυασμός των δύο τελευταίων προσδίδει κύρος στους επαναστατικούς κύκλους». (σ. 14)\nΟ γενικότερος τόνος του βιβλίου είναι αυτός του μανιφέστου. Μανιφέστο όσον αφορά την εκφορά του λόγου και τον ενθουσιασμό. Ενθουσιασμός είτε επαναστατικός είτε ερωτικός, περιέχοντας ταυτόχρονα και κάθε είδους αμφιβολίες.\nΣ' αυτό το απόσπασμα συνθέτει το θέμα του, την επανάσταση, την υποκρισία όσων νομίζουν ότι είναι επαναστάτες, τους συμβιβασμούς και την προσωπική επιλογή, αλλά όπως είπαμε το βιβλίο αλλάζει πολύ γρήγορα σκηνικό και κλίμα, όσο εξωστρεφές μπορεί να έμοιαζε το προηγούμενο απόσπασμα τόσο εσωστρεφής μπορεί να είναι η συνέχεια. Γενικά η αφήγηση δεν είναι μονότονη και γι' αυτό δεν κουράζει. Μετά από ένα σαρκαστικό παράθεμα μπορεί να ακολουθεί μια περισσότερο συναισθηματική και λυρική στροφή. Όμως ο γενικότερος τόνος του βιβλίου είναι αυτός του μανιφέστου. Μανιφέστο όσον αφορά την εκφορά του λόγου και τον ενθουσιασμό. Ενθουσιασμός είτε επαναστατικός είτε ερωτικός, περιέχοντας ταυτόχρονα και κάθε είδους αμφιβολίες. Περίπου στη μέση της συλλογής υπάρχει μια παρένθεση που δηλώνεται με διαφορετική αρίθμηση. Δηλαδή ενώ μέχρι τότε, μετά τις δύο πρώτες επιστολές η αρίθμηση κάθε ενότητας ήταν με λατινικούς αριθμούς, στο κέντρο του βιβλίου υπάρχουν πέντε ενότητες που αριθμούνται με αραβικούς αριθμούς. Σε αυτή την παρένθεση εικάζω ότι μονολογεί το έτερο χρωμόσωμα, ίσως το πιο συναισθηματικό. Εδώ φαίνεται σαν να μιλάει μια γυναίκα. Αυτή η πάλη των χρωμοσωμάτων μεταξύ τους μοιάζει με μια πάλη μεταξύ του δυναμικού και επαναστατικού αρσενικού με το ασταθές, αυθόρμητο και συναισθηματικό θηλυκό, όντας όμως ταυτόχρονα και τα δύο σε ένα σώμα, σε ένα μυαλό. Η πάλη αυτή στο τέλος θα καταργήσει τα φύλα καθώς αυτά αλληλοσυμπληρώνονται. Αυτή βέβαια είναι η δική μου εντύπωση καθώς προσπαθώ να διακρίνω τις φωνές και τα υποκείμενα που εναλλάσσονται και ξαφνιάζουν ευχάριστα με την απρόσμενη ροή και τις παρεκβάσεις που κάνουν στην αφήγηση.\nΕπιστρέφουμε όμως στο ταξίδι με τρένο που είχε ξεκινήσει: τώρα από Θεσσαλονίκη φτάνουμε στο Βελιγράδι με προορισμό τη Βουδαπέστη. Απρόσμενες συναντήσεις κάνουν το ταξίδι ενδιαφέρον. Παρεμβάλλεται μια επιστολή από τη Νάνσυ. Μοιάζει με εκείνη που έγραφε από τη Γλασκώβη, όμως ίσως είναι κάποια άλλη. Ο αφηγητής στη διάρκεια του ταξιδιού αρρωσταίνει. Σε τρεις μέρες είναι πάλι καλά, έχει πλέον φτάσει στη Βουδαπέστη. Σε κάθε πόλη που θα συναντά στο εξής κάνει μια σύντομη περιγραφή από τις πρώτες του εντυπώσεις: Βουδαπέστη, Ρόστοκ, Τρέλεμποργκ, Άμστερνταμ. Φτάνουμε στην τελευταία ενότητα, όπου με το κρεσέντο μιας τολμηρής σκηνής στο Άμστερνταμ το ξεχωριστό αυτό ταξίδι και το βιβλίο κλείνουν. Αν έπρεπε, τηρουμένων των αναλογιών, να παρομοιάσω το τελευταίο μέρος του βιβλίου με κάποια ταινία θα επέλεγα το αντίστοιχο τελείωμα της ταινίας «Το άρωμα», όπου το πλήθος στην πλατεία υπό την επίδραση του αρώματος, αλλοφρονεί και οργιάζει. Στη δική μας περίπτωση έχουμε τα κόκκινα φανάρια του Άμστερνταμ, τους τουρίστες και το αληθινό σαν ψεύτικο εμπόρευμα στις βιτρίνες, τον παραλογισμό της εμπορευματοποίησης και του χρήματος, τον παραλογισμό της καταπίεσης που εδώ είναι επί πληρωμή επιτρεπτό να εκτονωθεί και φυσικά τη μεγάλη παράσταση που δίνει μπροστά στο πλήθος ο αφηγητής. Μια παράσταση καταστροφής. Φυσικά αποτυγχάνει. Δεν έχει την επιδιωκόμενη αντίδραση από το πλήθος. Το βιβλίο κλείνει ως εξής:\nη καταστροφή». (σ. 51)\nΗ Γλασκώβη είναι μια περιπέτεια, σαν αυτή που είχε ήδη ξεκινήσει από το Μια εποχή στην κόλαση ο Ρεμπώ. Συναντάμε μιαν αυθεντική ευγένεια κι έναν σχεδόν αρχοντικό αντικομφορμισμό, όσο οξύμωρο κι αν ακούγεται, σε κάθε έκφανση της ζωής. Αναφέραμε και πιο πριν ότι από ρητορική άποψη μιλά σαν μανιφέστο. Και πράγματι είναι ένα μανιφέστο για τον έρωτα και την επανάσταση της ζωής κάθε μέρα χωρίς υποχωρήσεις και συμβιβασμούς. Με αυτούς τους όρους η ματαίωση ένος ταξιδιού προς την Γλασκώβη και προς κάθε Γλασκώβη όπου μας περιμένει αυτό που ήδη γνωρίζουμε, ανοίγει στην πραγματικότητα άλλους δρόμους ελευθερίας.\n* Το κείμενο εκφωνήθηκε στην παρουσίαση του βιβλίου, στον πολυχώροΚαθρέφτης, στη Χαλκίδα, στις 16 Μαΐου 2015.\n* Η ΕΛΕΝΗ ΤΣΑΝΤΙΛΗ έχει κάνει σπουδές γενικής και συγκριτικής γραμματολογίας.\nΣελ. 56, τιμή εκδότη € 7,00\nΤΑ ΒΙΒΛΙΑ ΤΟΥ ΘΑΝΟΥ ΓΩΓΟΥ


((i)) Οι καταλήψεις δεν είναι ούτε νόμιμες ούτε παράνομες. Είναι δίκαιες.\n17/03/2018 10:11 μμ.\nΞημερώματα Δευτέρας 12/3, διμοιρίες ΜΑΤ και ΟΠΚΕ προχωρούν στη συντονισμένη εκκένωση τριών καταλήψεων σε Εξάρχεια και Κουκάκι. Πρόκειται για τις καταλήψεις Gare, Ζαϊμη 11 και Ματρόζου 45, κατά την εκκένωση της οποίας συνελήφθησαν 11 σύντροφοι/ισσες. Η επίθεση αυτή μόνο τυχαία δεν είναι, αντίθετα έρχεται δύο μέρες μετά τη μαζική παμβαλκανική διεθνιστική πορεία ενάντια σε κάθε εθνικισμό και αλληλεγγύης στη Libertatia. Το κράτος κάνει επίδειξη ισχύος δείχνοντας την πυγμή του δια της καταστολής των αυτοοργανωμένων χώρων αγώνα. Αν ηθικός αυτουργός των εκκενώσεων είναι το κράτος, εκτελεστικό χέρι είναι η αστυνομία.\nΤο κράτος έχει συνέχεια και η επίθεση στον κόσμο του αγώνα παραμένει αμετάβλητη -στην προκειμένη κοινωνική πραγματικότητα οξύνεται- κατά τη διαδοχή των κυβερνήσεων που στελεχώνουν τον κρατικό μηχανισμό. Τα παραμύθια του Σύριζα περί κράτους πρόνοιας, ριζοσπαστικού προοδευτισμού και υπεράσπισης των ανθρωπίνων και εργατικών δικαιωμάτων δεν τα πιστεύουν πλέον ούτε και οι ίδιοι. Αυτή η αφήγηση έχει ξοφλήσει καθώς η μάσκα της ρεφορμιστικής αριστεράς έσπασε μέσα στο καλούπι του κρατισμού αποδεικνύοντας πως το κράτος δεν μεταρρυθμίζεται, ακόμα και αν φαινομενικά υπάρχουν οι «καλύτερες προθέσεις». Για εμάς, το κράτος είναι ο κυριαρχικός θεσμός που υποκαθιστά την κοινωνία δεσποτεύοντάς τη με το μονοπώλιο της βίας, ορίζοντας το κανονιστικό πλαίσιο της κοινωνικής οργάνωσης με σκοπό την εξυπηρέτηση των συμφερόντων της άρχουσας τάξης.\nΜε την κατάρρευση των επιτηδευμένων προοδευτικών διακηρύξεων της κυβέρνησης, αυτή εξαπολύει μια νέου τύπου απροκάλυπτη επίθεση που θα ζήλευαν και οι δεξιοί προκάτοχοί της. Ο Σύριζα πλέον διατείνεται ανοιχτά ότι θέλει να κλείσει τις «εστίες ανομίας» και τα «ορμητήρια των μπαχαλάκηδων», δανειζόμενος τη ρητορική της δεξιάς αντίδρασης. Αυτή η ρητορική στοχεύει στη σπίλωση των καταλήψεων μέσα από την πολιτική απονοηματοδότηση και την επιχειρούμενη κοινωνική απονομιμοποίηση, διεξάγοντας έτσι μια ολομέτωπη επίθεση στον εσωτερικό εχθρό, που αποτελεί προϊόν κατασκευής της ίδιας της κυριαρχίας.\nΤο πολιτικό επίδικο πίσω από τις εκκενώσεις των καταλήψεων δεν είναι παρά το τσάκισμα των αντιστεκόμενων φωνών και των δομών αντίστασης και αγώνα. Οι καταλήψεις, ως νησίδες διάλυσης του κράτους, διάρρηξης των καπιταλιστικών σχέσεων παραγωγής, αμφισβήτησης της ατομικής ιδιοκτησίας, ως απελευθερωμένοι χώροι κοινωνικής αυτοθέσμισης/αυτοοργάνωσης, αποτελούν ελευθεριακό αντίβαρο απέναντι στην τυραννία του κράτους και του κεφαλαίου. Οι χώροι αυτοί δεν είναι απλά ντουβάρια, αντίθετα συνδέονται άμεσα και αδιάρρηκτα με ένα βαθύτερο πολιτικό ελευθεριακό πρόταγμα επαναστατικού κοινωνικού μετασχηματισμού, με στόχο την καθολική ανθρώπινη χειραφέτηση. Οι καταλήψεις είναι οι αμοιβαίες σχέσεις συντροφικότητας και αλληλεγγύης που αναπτύσσονται μεταξύ των υποκειμένων που τις απαρτίζουν, αποτελώντας παράλληλα στέγη για πολιτικές διαδικασίες και σκέπη για την κάλυψη των στεγαστικών αναγκών ντόπιων και μεταναστών.\nΣτην περίοδο της καπιταλιστικής κρίσης, η ολοένα εντεινόμενη ταξική αφαίμαξη των υποτελών στρωμάτων αποτυπώνεται στη μεταβίβαση πλούτου από την βάση προς την κορυφή της κοινωνικής πυραμίδας. Αυτή η συνθήκη ταξικής υποτίμησης των από τα κάτω διαθλάται με τον πλέον στυγνό τρόπο στους πλειστηριασμούς πρώτης κατοικίας, που πλέον δρομολογούνται μέσω ηλεκτρονικής πλατφόρμας (το κράτος έχει πολλά ποδάρια), ώστε να καμφθούν οι κοινωνικές αντιστάσεις. Το κράτος όμως προχωράει ακόμη περισσότερο, επιτάσσοντας τη δίωξη όσων μπλοκάρουν τη διαδικασία πλειστηριασμού, ώστε η ανακεφαλαιοποίηση των τραπεζών και η κερδοφορία των επενδυτικών funds να υλοποιείται ανέφελα. Τη στιγμή που πανελλαδικά αφήνονται να ρημάζουν περίπου 400.000 άδεια σπίτια, οι καταλήψεις μπορούν να αποτελέσουν δυναμική απάντηση για την επίλυση της βασικής και αναφαίρετης ανάγκης για στέγαση.\nΟι καταλήψεις είναι αναπόσπαστο κομμάτι του αγώνα και ως τέτοιο θα τις υπερασπιστούμε απέναντι σε οποιουδήποτε είδους επίθεση, είτε αυτή προέρχεται από το κράτος και τους κατασταλτικούς του μηχανισμούς, είτε από τους φασίστες που δρουν επικουρικά στα σχέδια του κράτους και του κεφαλαίου.\nΥ.Γ.: Χαιρετίζουμε τη δεύτερη ανακατάληψη της Gare (η πρώτη στις 2/12/2017) και την επανάκτηση της Ζαΐμη 11 από συντρόφους και συντρόφισσες ως τη δέουσα και πλέον δυναμική απάντηση απέναντι στην κρατική καταστολή.\nΑΛΛΗΛΕΓΓΥΗ ΣΤΙΣ ΚΑΤΑΛΗΨΕΙΣ ΚΑΙ ΣΤΟΥΣ/ΣΤΙΣ 11 ΣΥΛΛΗΦΘΕΝΤΕΣ/ΕΙΣΕΣ ΤΗΣ ΚΑΤΑΛΗΨΗΣ ΜΑΤΡΟΖΟΥ 45\nΟΛΑ ΕΙΝΑΙ ΔΙΚΑ ΜΑΣ ΓΙΑΤΙ ΟΛΑ ΕΙΝΑΙ ΚΛΕΜΜΕΝΑ – ΚΑΤΑΛΗΨΗ ΣΕ ΒΙΛΕΣ ΚΑΙ ΕΓΚΑΤΑΛΕΛΕΙΜΜΕΝΑ\nΣυνελεύσεις σχήματος: Κάθε Πέμπτη, 14:30 στο Αυτόνομο Στέκι Φιλοσοφικής (δίπλα από το αμφιθέατρο Β’)\nGare αλληλεγγύη Ζαϊμη 11 καταλήψεις Ματρόζου 45


Το Βάπτισμα Απαραίτητον για τους Χριστιανούς — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw63 1/9 σ. 528-533\nΒΑΠΤΙΣΜΑ ΕΠΕΙΤΑ ΑΠΟ ΕΞΕΤΑΣΙ\n1. (α) Πώς εθεώρησε ο Ιησούς τα χρειώδη της ζωής, και σε τι έθεσε την έμφασι; (β) Γιατί οι Χριστιανοί πρέπει να δώσουν τόπο για το πνεύμα;\nΑΣΧΕΤΑ με το πού μπορεί να ζήτε σ’ αυτόν τον κόσμο, σταματήστε κι ερωτήστε τον εαυτό σας, Πόσα πράγματα σ’ αυτή τη ζωή είναι αναντιρρήτως απαραίτητα; Μπορεί να σκεφθήτε ότι υπάρχουν πολλά και ν’ αρχίσετε να τα απαριθμήτε στη διάνοια σας. Συλλογισθήτε, όμως, για μια στιγμή και κάμετε μια εκ νέου αξιολόγησι. Για να μιλήσωμε γενικά, δεν θα έλεγαν πλείστοι άνθρωποι ότι υπάρχουν μόνο τρία πράγματα; Τροφή. Στέγη. Ενδυμασία. Εν τούτοις, σημειώστε τι είπε ο Ιησούς Χριστός: «Δια τούτο σας λέγω, Μη μεριμνάτε περί της ζωής σας, τι να φάγητε και τι να πίητε· μηδέ περί του σώματος σας, τι να ενδυθήτε. Δεν είναι η ζωή τιμιώτερον της τροφής, και το σώμα του ενδύματος;» (Ματθ. 6:25) Σημειώστε ότι η έμφασις εκεί δεν είναι στα υλικά πράγματα άλλα στα πνευματικά. Γιατί; Επειδή τα πνευματικά, όχι τα υλικά, υπολογίζονται από τον Θεό. Επομένως, αν κατευθύνωμε ορθά τη ζωή μας, μπορούμε να τιμούμε και να αινούμε τον Θεό, τον ουράνιο Ζωοδότη μας. Αν οδηγούμεθα από το πνεύμα και αποφεύγωμε τις τάσεις της πεπτωκυίας σαρκός, μπορούμε να επιδιώξωμε μια πορεία ζωής απαραίτητη για την επιδοκιμασία του Θεού. (Ρωμ. 7:18, 19, 22, 23) Θα μπορούσε μήπως να υπάρξη κάτι μεγαλυτέρας αξίας σ’ αυτούς τους κρίσιμους, βαρυσήμαντους καιρούς που η επιβίωσις ολόκληρης της ανθρώπινης φυλής είναι υπό αμφισβήτησιν;\n2. (α) Ποιες ερωτήσεις θα μας κάμουν ικανούς να εξετάσωμε τον εαυτό μας ενώπιον του Θεού; (β) Δώστε τον ορισμό της Χριστιανικής αφιερώσεως, και δείξτε τη σπουδαιότητά της.\n2 Επομένως, στην πραγματικότητα, ενώ τρία πράγματα είναι απαραίτητα για να μας κρατούν ζωντανούς φυσικώς, ένα ακόμη πρέπει να προστεθή αν πρόκειται να έχωμε επιτυχία πνευματικώς. Είναι κατάλληλο, λοιπόν, να εξετάσωμε προσεκτικά τις ελπίδες μας, τις φιλοδοξίες μας, τους σκοπούς μας στη ζωή. Γι’ αυτό οι ερωτήσεις: Ποια στάσι έχω ενώπιον του Θεού; Τι αυτός θέλει και απαιτεί από μένα; Πώς μπορώ να του δώσω εκείνο που αληθινά οφείλεται σ’ αυτόν; Η μόνη λογική απάντησις σ’ αυτές τις ερωτήσεις είναι αφιέρωσις της ζωής μας στον Θεό. Αλλά τι είναι αφιέρωσις; Η Χριστιανική αφιέρωσις είναι η πράξις ενός ατόμου που αποχωρίζει τον εαυτό του με ιεροπρεπή απόφασι χωρίς επιφύλαξι και χωρίς όρους να πράττη το θέλημα του Ιεχωβά Θεού, μέσω του Χριστού Ιησού, όπως εκτίθεται το θέλημα αυτό στη Γραφή και διασαφηνίζεται από το άγιο πνεύμα του Θεού. Χωρίς αφιέρωσι της ζωής μας στον Θεό, δύσκολα θα μπορούσαμε να αναμένωμε την εύνοιά του και την επιδοκιμασία του. Αφού δεν υπάρχουν τίποτε υλικά πράγματα που μπορούμε να προσφέρωμε στον Θεό, διότι δικά του είναι τα κτήνη τα επί χιλίων ορέων, είναι σαφές ότι μπορούμε να προσφέρωμε μόνο πνευματικά δώρα σ’ αυτόν. Ο Ιησούς σαφώς το τονίζει αυτό: «Πλην έρχεται ώρα, και ήδη είναι, ότε οι αληθινοί προσκυνηταί θέλουσι προσκυνήσει τον Πατέρα εν πνεύματι και αληθεία· διότι ο Πατήρ τοιούτους ζητεί τους προσκυνούντας αυτόν. Ο Θεός είναι πνεύμα· και οι προσκυνούντες αυτόν, εν πνεύματα και αληθεία πρέπει να προσκυνώσι.»—Ιωάν. 4:23, 24· Ψαλμ. 50:10.\n3. Σε ποια ευνοημένη σχέσι θα φέρη η αφιέρωσις έναν Χριστιανό; Εξηγήστε την αξία της.\n3 Πραγματικά, αφιέρωσις, μια πνευματική σχέσις, απαιτείται από όλους όσοι θα ήθελαν ν’ αποκτήσουν ζωή. Σημειώστε πώς τονίζεται το σημείο αυτό στο (κατά Λουκάν 14:27: «Όστις δεν βαστάζει τον σταυρόν αυτού, και έρχεται οπίσω μου, δεν δύναται να ήναι μαθητής μου.» Επί πλέον, όταν κάνωμε κάτι όπως το ν’ ακολουθούμε τον Υιόν του Θεού, τότε ο Θεός, με τη σειρά του, κάνει κάτι θαυμαστό για μας. Τι; Μας επιτρέπει να εισέλθωμε σε μια πολύ ευνοημένη σχέσι μαζί του, τόσο στενή όσο ενός πατρός με τον υιό του. Φαντασθήτε την ευλογία που προκύπτει σ’ έναν που μπορεί να ονομάζη αληθινά τον Θεό «Πατέρα» του! Αναγνωρίζοντας αυτή την προσδοκία και την αξία του να πράττωμε το θείον θέλημα, δεν πρέπει μήπως να θέσωμε την υψίστη αμοιβή στις πνευματικές αξίες μάλλον παρά στις υλικές; Δεν θα μας φέρη αυτό χαρά, ευτυχία και ειρήνη του νου σ’ αυτόν τον ελαυνόμενο από φόβο, υλιστικό κόσμο; Αλλά μπορεί να ερωτήσετε, Πώς μπορεί κανείς να έλθη σε θέσι ώστε να μπορή ν’ αφιερώση τη ζωή του στον Θεό και να μπη σ’ αυτή την ευνοημένη σχέσι με τον ουράνιο Πατέρα του;\n4. Σε τι βασίζεται η Χριστιανική αφιέρωσις; Ποιο μέρος παίζει η πίστις;\n4 Όπως κάθε τι που οικοδομούμε, και η σχέσις αυτή, επίσης, πρέπει να οικοδομηθή επάνω σ’ ένα στερεό θεμέλιο. Η βάσις της είναι ακριβής γνώσις και πίστις. Πραγματικά, πρέπει κανείς να ελκυσθή στον Θεό με πίστι βασισμένη στη γνώσι του λόγου του. Δεν είναι μήπως αυτό εκείνο που εννοούσε ο Ιησούς όταν έλεγε, «Εγώ είμαι η οδός, και η αλήθεια, και η ζωή· ουδείς έρχεται προς τον Πατέρα, ειμή δι’ εμού»; (Ιωάν. 14:6) Πόσο ακριβώς ζωτική είναι αυτή η διανοητική κατανόησις και εκτίμησις του λόγου του Θεού, που είναι γνωστή ως «πίστις»; Ο απόστολος Παύλος απαντά, στην προς Εβραίους επιστολή 11:6: «Χωρίς δε πίστεως αδύνατον είναι να ευαρεστήση τις εις αυτόν· διότι ο προσερχόμενος εις τον Θεόν, πρέπει να πιστεύση, ότι είναι, και γίνεται μισθαποδότης εις τους εκζητούντας αυτόν.» Ναι, πρέπει να έχωμε πιστή γνώσι του θελήματος του Θεού για να το πράξωμε. Σε τούτο δεν υπάρχει συγκινητικά απευθυνόμενη έκκλησις. Μάλλον, η γνώσις βασίζεται στο αποκεκαλυμμένο θέλημα του Θεού από τον λόγον του, τη Γραφή.\n5. Ποιο είναι το θέλημα του Ιεχωβά για τους αληθινούς Χριστιανούς σήμερα;\n5 Και ποιο είναι το θέλημα του Ιεχωβά για όλους όσοι θα ήθελαν να κερδίσουν την εύνοιά του σήμερα; Ο λόγος του το αποκαλύπτει στην προς Εφεσίους επιστολή 5:15-17, ΜΝΚ: «Προσέχετε λοιπόν πώς να περιπατήτε ακριβώς· μη ως άσοφοι, αλλ’ ως σοφοί, εξαγοραζόμενοι τον καιρόν, διότι αι ημέραι είναι πονηραί. Δια τούτο μη γίνεσθε άφρονες, αλλά νοείτε τι είναι το θέλημα του Ιεχωβά.» Μπορούμε μήπως να αρνηθούμε ότι οι ημέρες αυτές είναι πονηρές, στις οποίες «οι άνθρωποι θέλουσιν αποψυχεί εκ του φόβου και προσδοκίας των επερχομένων δεινών εις την οικουμένην»; (Λουκ. 21:26) Πραγματικά, ωστόσο, δεν υπάρχει αμφισβήτησις για το ποιο είναι το θέλημα του Θεού, διότι η λογική Χριστιανική πορεία είναι ν’ αυξήσωμε την πνευματικότητά μας και να διαπλάσωμε τη ζωή μας σ’ ένα υπόδειγμα που τελικά θ’ αξίζη την επιδοκιμασία του και την ευλογία του.\n6. Πώς μπορούμε να δείξωμε την εκτίμησί μας στον Ιεχωβά για όλη την αγαθότητά του;\n6 Καθώς μελετούμε τη Γραφή οι διάνοιές μας γεμίζουν με τις θαυμάσιες αλήθειες του λόγου του Θεού και κινούμεθα από μια υπερισχύουσα επιθυμία να κάμωμε γνωστή την εκτίμησί μας προς τον Ιεχωβά Θεό για τις αναρίθμητες εκδηλώσεις της αγαθότητός του. Αν εδιστάζαμε να το πράξωμε αυτό, θα ησθανόμεθα αναμφιβόλως όπως ο προφήτης Ιερεμίας, ο οποίος είπε ότι ο λόγος του Θεού ήταν ως καιόμενον πυρ περικεκλεισμένο στα οστά του και δεν μπορούσε να το περιλάβη. (Ιερεμ. 20:9) Έτσι το αναπόφευκτο συμπέρασμα επί του ζητήματος είναι η επιθυμία μας να συμμερισθούμε αυτά τα αγαθά νέα και ανεπιφύλακτα να δώσωμε τον εαυτό μας στον Ιεχωβά να πράττωμε το θέλημά του.\n7. Εκτός από το να κατέχωμε γνώσι, τι άλλο είναι ζωτικώς αναγκαίο για να έχωμε τα προσόντα για αφιέρωσι και βάπτισμα;\n7 Εν τούτοις, μολονότι μπορεί να έχωμε Γραφική γνώσι, η οποία είναι μια πρωταρχική απαίτησις για το βάπτισμα, πρέπει ακόμη, προτού μπορέσωμε να προβούμε στην τέλεσί του, να είμεθα καθαροί ηθικώς και πνευματικώς. Δίνοντας σχόλια πάνω σ’ αυτό, ο Ησαΐας είπε: «Σύρθητε, σύρθητε, εξέλθετε εκείθεν, μη εγγίσητε ακάθαρτον· εξέλθετε εκ μέσου αυτής· καθαρίσθητε σεις οι βαστάζοντες τα σκεύη του Ιεχωβά.» (Ησ. 52:11, ΜΝΚ) Είναι διαυγώς σαφές, λοιπόν, ότι οποιοιδήποτε που θα ήθελαν να έχουν τα προσόντα για τη Χριστιανική αφιέρωσι και το βάπτισμα, πρέπει να χωρισθούν από τον κόσμο και να είναι καθαροί. Γιατί; Επειδή «ο κόσμος όλος εν τω πονηρώ κείται.» (1 Ιωάν. 5:19) Πρέπει αυτοί να κάμουν οποιεσδήποτε προσαρμογές που απαιτούνται στη ζωή των για να συμμορφωθούν με τους ηθικούς κανόνες που εκτίθενται στον λόγον του Θεού, τη Γραφή. Παραδείγματος χάριν, αν ένας εγνώρισε πρόσφατα τις αλήθειες της Γραφής και δεν είχε καιρό ν’ απαλλαγή από τις ακάθαρτες συνήθειες του κόσμου ή να τακτοποιήση τον τρόπο διαβιώσεώς του με το αντίθετο φύλο, τότε δεν θα είχε ακόμη τα προσόντα για βάπτισμα. Οι συζυγικές υποθέσεις πρέπει να είναι επίσης σε καλή τάξι. Πρέπει να είναι κανείς καθαρός ηθικώς και πνευματικώς. Σημειώστε τι λέγει ο απόστολος Παύλος στην 1 Κορινθίους 6:9-11: «Ή δεν εξεύρετε ότι οι άδικοι δεν θέλουσι κληρονομήσει την βασιλείαν του Θεού; Μη πλανάσθε· ούτε πόρνοι, ούτε ειδωλολάτραι, ούτε μοιχοί, ούτε μαλακοί, ούτε αρσενοκοίται, ούτε κλέπται, ούτε πλεονέκται, ούτε μέθυσοι, ούτε λοίδοροι, ούτε άρπαγες, δεν θέλουσι κληρονομήσει την βασιλείαν του Θεού. Και τοιούτοι υπήρχετε τινές.» Σημειώστε—«τοιούτοι υπήρχετε τινές», όχι υπάρχετε. Ό,τι μόλις παρετέθη από τον λόγον του Θεού, παρέχει ακριβή ορισμό του τι δεν πρέπει να είμεθα αν θα θέλαμε να έχωμε τα προσόντα για τη σπουδαιότατη Χριστιανική αφιέρωσι και το βάπτισμα.\n8. (α) Δείξτε τη σχέσι μεταξύ αφιερώσεως και βαπτίσματος, (β) Πώς το βάπτισμα του Ιησού ήταν κάτι νέο;\n8 Τώρα που γνωρίζομε τι είναι η Χριστιανική αφιέρωσις και πόσο ζωτικώς αναγκαία είναι σε οποιονδήποτε που θα ήθελε ν’ αξίζη την επιδοκιμασία του Ιεχωβά, πρέπει επίσης ν’ αναγνωρίσωμε το μέρος που παίζουν η ακριβής γνώσις και η πίστις. Μέρος της ακριβούς γνώσεως που είναι αναγκαία για Χριστιανούς από αυτή την άποψι είναι η σχέσις μεταξύ αφιερώσεως και βαπτίσματος. Πραγματικά, το βάπτισμα είναι ένα δημόσιο σύμβολο της προσωπικής αφιερώσεως ενός ατόμου να υπηρετή τον Θεό. Το υπόδειγμα της Χριστιανικής αφιερώσεως και του βαπτίσματος εδόθη από τον Ιησούν, τον Υιόν του Θεού. Στην πραγματικότητα, το βάπτισμά του ήταν κάτι νέο. (Εβρ. 7:26) Πριν από το βάπτισμα του Ιησού, ο Ιωάννης ο προφήτης εβάπτιζε Ιουδαίους, που ήσαν αμαρτωλοί και που μετανοούσαν για τις αμαρτίες των εναντίον του νόμου που ο Ιεχωβά Θεός είχε δώσει στο έθνος Ισραήλ μέσω του Μωυσέως, (Ματθ. 3:1-11· Πράξ. 19:4) Ο Ιησούς δεν ήταν τέτοιος μετανοών αμαρτωλός. Ο Ιωάννης ο Βαπτιστής εγνώριζε ότι ο Ιησούς ήταν άγιος, αγνός και αμόλυντος, και προσεπάθησε ο Ιωάννης να εμποδίση τον Ιησούν από το να βαπτισθή, λέγοντας: «Εγώ χρείαν έχω να βαπτισθώ υπό σου, και συ έρχεσαι προς εμέ;» Ο Ιησούς κατενίκησε την αντίρρησι του Ιωάννου, λέγοντας: «Άφες τώρα· διότι ούτως είναι πρέπον εις ημάς να εκπληρώσωμεν πάσαν δικαιοσύνην.» (Ματθ. 3:14, 15) Ο Ιωάννης τότε υποτακτικά εβάπτισε τον Ιησού.\n9. Περιγράψτε μερικά από τα ενδιαφέροντα και πολύτιμα σημεία που αντλούνται από μια εξέτασι του βαπτίσματος του Ιησού.\n9 Υπάρχουν μερικά ενδιαφέροντα και πολύτιμα σημεία που μπορούμε να αντλήσωμε από μια εξέτασι αυτού του βαπτίσματος του Ιησού, του Υιού του Θεού. Πρώτ’ απ’ όλα, ποιας ηλικίας ήταν σ’ αυτή την περίστασι; Ο Λουκάς το καθώρισε αυτό όταν είπε: «Και αυτός ο Ιησούς ήρχιζε να ήναι ως τριάκοντα ετών.» (Λουκ. 3:23) Επομένως ο Ιησούς δεν ήταν βρέφος σ’ αυτή την περίστασι. Ήταν ένας ανεπτυγμένος άνδρας, ικανός να λάβη τη ζωτική απόφασι ν’ αφιερώση τον εαυτό του στο να πράττη το θείο θέλημα. Παρατηρήστε περαιτέρω, κατεδύθη τελείως στο νερό. Το θείο υπόμνημα αναφέρει: «Και βαπτισθείς ο Ιησούς ανέβη ευθύς από του ύδατος.» (Ματθ. 3:16) Αυτή δεν ήταν τελετουργία ραντίσματος, αλλά, μάλλον, τελεία κατάδυσις. Ότι τέτοια συνήθεια είχε ο Ιωάννης βεβαιώνεται από τις Γραφές στο κατά Ιωάννην 3:23: «Ήτο δε και ο Ιωάννης βαπτίζων εν Αινών πλησίον του Σαλείμ, διότι ήσαν εκεί ύδατα πολλά.» Περαιτέρω, σημειώστε, παρακαλούμε, ότι το βάπτισμα ετελέσθη από έναν εξουσιοδοτημένο να βαπτίζη, τον Ιωάννη το Βαπτιστή. Άμα ο Ιησούς εβγήκε από το νερό, έγινε μια αλλαγή σ’ αυτόν. Δεν θ’ ακολουθούσε πια τη ζωή ενός ξυλουργού. Μάλλον, αυτός, με το εν ύδατι βάπτισμα, εσυμβόλισε την αφιέρωσι του εαυτού του, σώματος και όλων, να πράττη το θέλημα του Ιεχωβά μ’ έναν τρόπο που απαιτούσε περισσότερα από εκείνα που απαιτούσε ο νόμος ο δοσμένος μέσω του Μωυσέως. Όταν ετάφη από τον Ιωάννη κάτω από το νερό, ο Ιησούς συμβολικά απέθανε ως προς την περασμένη του κατάστασι στην επίγεια ζωή. Η θέλησίς του δεν απέθανε, αλλά συνεμορφώνετο ολοένα περισσότερο προς το θείο θέλημα καθώς περιεγράφη γι’ αυτόν, δηλαδή, το κήρυγμα των αγαθών νέων της βασιλείας του Θεού.—Ιωάν. 4:34· 5:30· Λουκ. 22:42.\n10. Δείξτε πώς το Χριστιανικό βάπτισμα έχει όμοια σημασία σήμερα.\n10 Πραγματικά, το Χριστιανικό βάπτισμα έχει όμοια σημασία σήμερα. Ο Ιησούς παρέσχε το υπόδειγμα. Για να είναι το βάπτισμα έγκυρο, πρέπει να γίνη με κατανόησι. Όπως ακριβώς ο Ιησούς εβαπτίσθη όταν είχε κάμει μια νοήμονα, από ελεύθερη θέλησι απόφασι όσον αφορά την αφιέρωσι, έτσι και οι Χριστιανοί σήμερα πρέπει να κατανοούν εκείνο που κάνουν. Αυτό θα απέκλειε τον νηπιοβαπτισμό ως αντιγραφικόν. (Ρωμ. 10:9, 10) Επί πλέον, ένας που θα ήθελε να βαπτισθή τώρα, πρέπει να ζη μια καθαρή, έντιμη ζωή, όπως ακριβώς και ο Ιησούς. Είναι προφανές ότι κάποια μεταμόρφωσις λαμβάνει χώραν πριν από το βάπτισμα· αλλιώς, πώς θα μπορούσε κάτι ακάθαρτο ν’ αφιερωθή στον καθαρό, αγνό Θεό, τον Ιεχωβά; Το βάπτισμα δεν θα μπορούσε πιθανώς ν’ αποτελειώση μια πρόφασι αφιερώσεως. Επιπρόσθετα, ο βαπτίζων πρέπει να είναι ένας αφιερωμένος δούλος του Ιεχωβά, όπως ήταν και ο Ιωάννης. Σ’ αυτές τις ημέρες της εγκαθιδρυμένης ουράνιας βασιλείας, ποιος άλλος διαγγέλλει τα αγαθά νέα της βασιλείας του Θεού; Επάνω σε ποιους είναι το όνομα του Ιεχωβά, και σε ποιών τα χέρια έχουν τεθή τα συμφέροντα της βασιλείας του; Οι μάρτυρες του Ιεχωβά είναι οι μόνοι, και επομένως θα ήταν κατάλληλο ο βαπτιστής να είναι μόνο ένας από τους αφιερωμένους άρρενας αντιπροσώπους της κοινωνίας Νέου Κόσμου του Ιεχωβά.—Ησ. 43:10· Ματθ. 24:14, 45-47.\n11. Είναι το βάπτισμα τελετουργία καθαρισμού; Εξηγήστε γιατί απαντάτε έτσι.\n11 Θυμηθήτε, επίσης, ότι το βάπτισμα, όπως ετελείτο από τον Ιωάννη το Βαπτιστή, δεν ετελείτο για την άρσι της αμαρτίας, αλλά ήταν σύμβολο μετανοίας για αμαρτίες έναντι της παλαιάς Ιουδαϊκής διαθήκης του νόμου. Ασφαλώς στην περίπτωσι του Ιησού αυτός δεν είχε αμαρτίες. (1 Πέτρ. 2:22) Ομοίως σήμερα, το αληθινό Χριστιανικό βάπτισμα είναι ένα εξωτερικό σύμβολο εκείνου που έχει ήδη λάβει χώραν εσωτερικά, δηλαδή, μιας τελείας, ολόκαρδης αφιερώσεως ενός ατόμου να πράττη το θέλημα του Ιεχωβά Θεού. Δεν είναι μια θρησκευτική τελετουργία που αφαιρεί αμαρτίες. Μάλλον, η μετάνοια πρέπει να προηγηθή του βαπτίσματος, όπως ετονίσθη από τον απόστολο Παύλο στις Πράξεις 26:20: «Εκήρυττον πρώτον εις τους εν Δαμασκώ και Ιεροσολύμοις, και εις πάσαν την γην της Ιουδαίας, και έπειτα εις τα έθνη, να μετανοώσι, και να επιστρέφωσιν εις τον Θεόν, πράττοντες έργα άξια της μετανοίας.» Επομένως το βάπτισμα δεν είναι μια τελετουργία, της οποίας το νερό αποπλύνει αμαρτίες, αλλά, μάλλον, ένα σύμβολο αφιερώσεως. Πρέπει να προηγήται απ’ αυτό μετάνοια και ευλάβεια. Πρέπει να το ακολουθή πιστή εκπλήρωσις των ευχών της αφιερώσεως,\n12. Διευκρινίστε τη σοβαρότητα του βαπτίσματος, και περιγράψτε πώς μερικοί έχουν εσφαλμένες απόψεις όσον αφορά το βάπτισμα.\n12 Το βάπτισμα είναι ένα σοβαρό βήμα, αλλά με το ίδιο τεκμήριο είναι ένα χαρούμενο βήμα. Πρέπει να γίνη με νοημοσύνη και κατάλληλη εκτίμησι της σημασίας του. Το να κάμη κανείς την ευχή της αφιερώσεως και έπειτα ν’ αποτύχη να την εκπληρώση θα εσήμαινε θάνατο. (Εκκλησ. 5:4, 5) Εξ άλλου, το να παραλείψη να την κάμη και να διστάζη να προχωρήση ενώ έχει αρκετή γνώσι, θα εσήμαινε επίσης θάνατο. Μερικοί μπορεί εσφαλμένως να φρονούν ότι δεν είναι ανάγκη να βαπτισθούν, ισχυριζόμενοι ότι έχουν ανεπαρκή γνώσι και θα περιμένουν για ένα πιο ευνοϊκό καιρό. Θυμηθήτε, δεν είναι το βάπτισμα εκείνο που μας υποχρεώνει· είναι η γνώσις. Όταν ένας γνωρίζη αρκετά για ν’ αναγνωρίση ότι ο παλαιός αυτός κόσμος γρήγορα θα παρέλθη με όλες τις επιθυμίες του, και ότι ο μόνος τρόπος που μπορούμε ν’ αποκτήσωμε ζωή είναι ν’ αρχίσωμε να ζούμε για τον νέο κόσμο τώρα, γνωρίζει αρκετά για να βαπτισθή. Αν είναι ηθικώς καθαρός στον καιρόν αυτόν, τότε γιατί ν’ αναβάλλη;—1 Ιωάν. 2:15-17.\n13. (α) Γιατί είναι άσοφο το να ορθολογιζώμεθα για το βάπτισμα; (β) Ποια βεβαίωσι έχομε από τον Θεό ότι θα μας βοηθήση;\n13 Ένας θα μπορούσε να διατυπώση μια θεωρία και να παρουσιάση πολλές αιτίες ως προς το γιατί δεν είναι γι’ αυτόν ανάγκη να βαπτισθή. Θα μπορούσε να σκεφθή, ‘Πώς μπορώ να ζήσω σύμφωνα με τις ευχές της αφιερώσεώς μου; Ποια βεβαίωσι έχω ότι ο Θεός θα με βοηθήση; Τι θα κάμω όταν εγερθούν δυσκολίες; Θα παραμείνω πιστός; Ίσως πρέπει να περιμένω ώσπου ν’ αποκτήσω περισσότερη γνώσι και θα είναι πιο επίκαιρο το να βαπτισθώ.’ Δεν θα ήταν αυτό μια μορφή ανθρωπίνου ορθολογισμού; Δεν θα ήταν αυτό εμπλοκή στη «συνήθεια της εξηγήσεως η δικαιολογίας των γνωμών και πράξεων ενός ατόμου μόνο με ό,τι θεωρείται λογικό», που είναι ο ορισμός του ανθρωπίνου ορθολογισμού; Επίσης, δεν θα ήταν αυτό επιστήριξις ενός ατόμου στη δική του κατανόησι αντί του Θεού; Τίνος κανόνα πρέπει ν’ ακολουθούμε, τον δικό μας ή του Θεού; Αν υπάρχη κάποια αμφιβολία για το ποια είναι η ορθή κατεύθυνσις, δεν θα ήταν μήπως η πορεία της σοφίας το να λάβετε τη βοήθεια και συμβουλή ωρίμων Χριστιανών, που έχουν στην καρδιά τους τα πιο καλά πνευματικά σας συμφέροντα; Θυμηθήτε τη βεβαίωσι που μας δίνει ο Ιεχωβά στην προς Φιλιππησίους επιστολή 4:13: «Τα πάντα δύναμαι δια του ενδυναμούντός με.» Επομένως, γιατί ν’ αργοπορούμε, γιατί ν’ αναβάλλωμε, αν έχωμε τα προσόντα για Χριστιανική αφιέρωσι και βάπτισμα;\n14. Εξηγήστε τι σημαίνει το να βαπτισθούμε (α) στο όνομα του Πατρός, (β) του Υιού, (γ) του αγίου πνεύματος.\n14 Έπειτα, ο Ιησούς είπε ότι πρέπει να βαπτισθούμε στο όνομα του Πατρός, του Υιού και του αγίου πνεύματος. (Ματθ. 28:19, 20) Τι σημαίνει αυτό; Η πατρότης αναφέρεται στην ιδιότητα του γονέως, και με το να βαπτίζεται κανείς στο όνομα του Πατρός δείχνει ότι αναγνωρίζει την υπεροχή και κυριαρχία του ουρανίου μας Πατρός, του οποίου μόνου το όνομα είναι Ιεχωβά. (Ψαλμ. 83:18, ΜΝΚ) Πρέπει να αγιάζωμε το όνομά του, να σεβώμεθα την κυριαρχία του, να αγαπούμε τη βασιλεία του και να υπηρετούμε τα συμφέροντά του. (Λουκ. 11:2) Έπειτα, το να βαπτισθούμε στο όνομα του Υιού δείχνει την εκτίμησί μας για την υψηλή εξουσία και θέσι που απενεμήθη στον Υιό από τον Πατέρα. Πρέπει να υπάρχη αγάπη και εκτίμησις για τον Υιόν επειδή αυτός είναι ο Λυτρωτής. Χωρίς τη θυσία του δεν θα μπορούσαμε ν’ αποκτήσωμε ζωή. Πόσο μεγάλο χρέος του οφείλομε! (Ησ. 55:4· Ιωάν. 4:42) Τελικά, το να βαπτισθούμε στο όνομα του αγίου πνεύματος σημαίνει ν’ αναγνωρίσωμε αυτό το πνεύμα ως την ενεργό δύναμι του Ιεχωβά. Είναι η ίδια δύναμις που αλάθητα ωδήγησε τους άνδρας των αρχαίων χρόνων να γράψουν τη Γραφή, παρεκίνησε τους πρώτους Χριστιανούς να υπομείνουν διωγμό επιτυχώς, και η οποία σήμερα οδηγεί τη θεοκρατική οργάνωσι του Ιεχωβά επάνω στη γη.—2 Πέτρ. 1:21· Ιωάν. 6:63· 1 Ιωάν. 5:6.\n15. Περιγράψτε μερικές από τις πολύτιμες απόψεις του βαπτίσματος.\n15 Το βάπτισμα ενός ατόμου είναι μια δημοσία επίδειξις θανάτου σε μια περασμένη πορεία ζωής. Αν ο υποψήφιος παρέμενε σε κατάδυσι στο νερό, αληθινά αυτό θα εσήμαινε τον θάνατό του. Κατάλληλα, εγείρεται κανείς σε ζωή, να το πούμε έτσι, ζωντανός στο να πράττη το θέλημα του Ιεχωβά. Έτσι η ημέρα του βαπτίσματος ενός ατόμου θα μπορούσε να λεχθή ότι είναι ημέρα ξεκινήματος για μια νέα ζωή. Το βάπτισμα χρησιμεύει και ως δημοσία ομολογία της αφιερώσεως ενός ατόμου και ως σημείο του ότι είναι ένας χειροτονημένος διάκονος. Διπλά ευλογημένο από τον Ιεχωβά είναι το άτομο αυτό. Η χρονολογία της βαπτίσεως ενός ατόμου πρέπει να καταγραφή και να τυγχάνη ενθυμήσεως πάντοτε. Σε ό,τι αφορά την ορατή οργάνωσι του Ιεχωβά, είναι η χρονολογία της χειροτονίας σας στη διακονία του Υψίστου.\n16-19. (α) Ποιες σπουδαίες ερωτήσεις υποβάλλονται στους υποψηφίους για βάπτισμα; (β) Τι δείχνει ότι είναι κανείς εκλέξιμος για βάπτισμα; (γ) Σ’ αυτή την ευκαιρία, τίνος σαφή προοπτική είναι καλό να έχη κανείς; (δ) Είναι το βάπτισμα ο τελικός σκοπός;\n16 Εν τούτοις, προτού οι υποψήφιοι γίνουν δεκτοί στο βάπτισμα, είναι κατάλληλο και πρέπον να απαντήσουν σε δύο ερωτήσεις, έτσι ώστε όλοι οι συγκεντρωμένοι μαζί τους για την περίστασι να μπορούν να είναι μάρτυρες που άκουσαν από τα ίδια τα στόματα των υποψηφίων ότι κατανοούν εκείνο που κάνουν και ότι έκαμαν τα απαιτούμενα βήματα για να έχουν τα προσόντα για το βάπτισμα. Εκείνοι που μπορούν να απαντήσουν στις ερωτήσεις καταφατικώς, πρέπει να πουν «Μάλιστα» έπειτα από κάθε ερώτησι, και πρέπει να τα πουν μεγαλοφώνως και με ομοφωνία, δηλαδή, συγχρόνως.\n17 Η πρώτη ερώτησις είναι: Έχετε αναγνωρίσει τον εαυτό σας ενώπιον του Ιεχωβά Θεού ως αμαρτωλόν που έχει ανάγκην σωτηρίας, και ωμολογήσατε σ’ αυτόν ότι η σωτηρία αυτή προέρχεται απ’ αυτόν, τον Πατέρα, μέσω του Υιού του Ιησού Χριστού;\n18 Η δευτέρα ερώτησις είναι: Με βάσι αυτή την πίστι στον Θεό και στην προμήθεια του για σωτηρία, αφιερώσατε τον εαυτό σας ανεπιφύλακτα στον Θεό να πράττετε στο εξής το θέλημα του όπως σας το αποκαλύπτει μέσω του Ιησού Χριστού και μέσω της Γραφής κάτω από τη διαφωτιστική δύναμι του αγίου πνεύματος;\n19 Ο καθένας που απήντησε «Μάλιστα» σ’ αυτές τις δύο ερωτήσεις είναι εκλέξιμος για βάπτισμα και πρέπει να βαπτισθή σ’ αυτή την ίδια συνέλευσι μαρτύρων του Ιεχωβά. Ο βαπτισμένος πρέπει να θυμάται την ημέρα πάντοτε, διότι είναι αληθινά μια αποφασιστική ημέρα της ζωής του. Σε μια τέτοια ευκαιρία είναι κάτι πολύ υγιεινό να έχη κανείς μια σαφή προοπτική των ευθυνών του και των προνομίων του στη διακονία από το σημείο αυτό κι εμπρός. Μη λησμονείτε, το βάπτισμα δεν είναι ο τελικός σκοπός, αλλά μάλλον η αρχή μιας πολύ ευνοϊκής σχέσεως.\n20. Ποιες ερωτήσεις παρουσιάζονται για περαιτέρω εξέτασι;\n20 Μετά το βάπτισμα, αυτό το ζωτικώς αναγκαίο βήμα, πώς πρέπει να θεωρή κανείς τη σχέσι του προς τον Ιεχωβά, προς την οργάνωσί Του, προς τους Χριστιανούς αδελφούς του; Τι μπορεί κανείς να πράξη για να εκπληρώση τις ευχές της αφιερώσεώς του πιστά και χαρούμενα; Πώς μπορεί ν’ αυξήση κανείς την πνευματικότητά του και να μειώση την επιθυμία του για τα υλικά πράγματα της ζωής; Ποια βήματα πρέπει ν’ ακολουθήση κανείς για ν’ αποκτήση μεγαλύτερη ωριμότητα, για να μπορέση να υπομείνη και να βαδίση στην ακεραιότητά του ενώπιον του Θεού σ’ αυτές τις κρίσιμες ημέρες; Θ’ αφήσωμε τις ερωτήσεις αυτές για να τύχουν απαντήσεως στο επόμενο άρθρο.